"Zakir Nəsirovu həbs etməkdə məqsəd Ramil Usubovun əleyhinə ifadələr almaq idi" - Legion.Az\n2017-04-10 / 21:58:49 Oxunub: 3742\nTanınmış hüquqşünas Aslan İsmayılov bu günlərdə gözlənilmədən həbsdən azad olunan Daxili İşlər Nazirliyi Baş Cinayət Axtarış İdarəsinin keçmiş rəisi, general - mayor Zakir Nəsirovla bağlı Moderator.az-ın bir neçə sualını cavablandırıb.\n- Aslan müəllim, Zakir Nəsirovun azadlığa çıxması cəmiyyətdə birmənalı qarşılanmadı. Siz belə bir sonluğu necə qiymətləndirirsiniz?\n- Çox yaxşı. Bilirsiniz ki, uzun illər prokurorluq orqanlarında, sonralar isə Prezident Aparatında işləmişəm, 20 ildən artıqdır ki, vəkilliklə məşğulam. Hüquq mühafizə orqanlarının rəhbər vəzifədə çalışanlarını çox yaxşı tanıyıram. Sizi əmin edirəm ki, bu illər ərzində Zakir Nəsirov kimi peşəkar, vicdanlı, sadə, təvazökar ikinci bir insan görməmişəm. Onun həbsdə olduğu müddət prokurorluq, polis, məhkəmə işçilərinin hər dəfə onun həbsinini Azərbaycanda baş vermiş ən böyük haqsızlıq kimi qiymətləndirmələrinin şahidi olmuşam. Zakir Nəsirovun fəaliyyətı və həyatı ilə daha yaxından tanış olmağımın digər səbəbi isə Nərimanov ikinci 20 saylı dairəsindən bir neçə dəfə Milli Məclis seçkilərinə qatılmağımdır. Zakir Nəsirov həmin ərazidə yaşamışdır. Hər dəfə onun mənzili yerləşən həyətdə seçicilərlə görüş zamanı onun haqqında çoxlu müsbət fikirlər eşitmişəm. Onun qonşuları haqqında sanki doğmaları kimi danışırdılar.\n- Onun haqqındakı ömürlük həbs cəzası nə qədər ədalətli idi?\n- Zakir Nəsirovun işində birbaşa iştirak etməsəm də iş materialları ilə kifayət qədər tanışam. Onun haqqındakı ömürlük həbs cəzası yox, onun həbs olunmasının özü haqsızlıq və böyük bir oyun idi. Bildiyim qədər onun həbsinə yeganə əsas Hacı Məmmədovun ifadəsi olub. Onun ifadəsinin isə nə qədər obyektiv olmasını bilmək üçün sadəcə Elmar Hüseynovun qətli ilə bağlı verdiyi ifaədələri gözdən keçirtmək kifayətdir. Ümumiyyətlə Hacı Məmmədov işinin açılmasının da MTN-nin şanlı uğuru kimi qələmə verilməsinin özü də haqsızlıqdır. Dəqiq bildiyim odur ki, həmin cinayət işindəki epizodlar hələ Azər Vahabzadə Pespublika Prokurorluğunda İstintaq idarəsinin rəisi işləyən vaxtlar müəyyən edilmişdir. Sadəcə həmin vaxtlar onlara bu işin sonuna çatmasına imkan vermədilər. Baş Prokuror Eldar Həsənov və Azər Vahabzadə vəzifələrindən uzaqlaşdırıldılar və həmin idarə tamam darmadağın edildi. Hacı Məmmədovun qanuna zidd olaraq illərlə MTN-də saxlanması da onun Zakir Nəsirov haqqında verdiyi ifadə ilə də bağlı idi.\n- Zakir Nəsirov bəraət ala bilərmi?\n- Bəli. Əgər cinayət işi təzələnib yenidən araşdırılma aparılsa əminəm ki, bu dəfə Hacı Məmmədov Zakir Nəsirov haqqında fərqli ifadə verəcək və onun həbsinin əsas motivini göstərəcək. Zakir Nəsirovun həbs edilməsində əsas məqsəd onun nazir Ramil Usubov haqqında ittihamedici ifadələr almaq idi. Əminəm ki, əgər o istənilən ifadələri versə heç vaxt həbs edilməyəcəkdi.\n2020-07-30 / 14:35:50\n2020-07-28 / 18:52:04\n2020-07-18 / 15:16:12\n2020-07-17 / 15:52:39\n2020-06-30 / 11:52:27\n2020-06-23 / 18:51:24\n2020-08-06 / 19:05:17\n2020-08-06 / 17:52:10\nAzərbaycanda yoluxma 150-dən aşağı düşdü, 435 nəfər sağaldı\n2020-08-06 / 17:21:16\n2020-08-06 / 16:59:38\n2020-08-06 / 14:49:00\n2020-08-06 / 13:15:14\nRamin Bayramlını belə parodiya etdilər - VİDEO\n2020-08-06 / 13:13:32\n2020-08-06 / 11:26:14\n2020-08-06 / 10:41:56\n2020-08-06 / 10:40:39\n2020-08-06 / 10:39:29\n2020-08-06 / 10:35:55\n2020-08-06 / 10:33:50\n2020-08-06 / 10:32:51\n2020-08-06 / 10:31:51\n2020-08-06 / 10:30:19\n2020-08-06 / 10:27:20\n2020-08-05 / 19:08:59\n2020-08-05 / 18:23:49\n2020-08-05 / 18:21:12\n2020-08-05 / 18:14:23\n2020-08-05 / 17:06:15\nTürkiyədə dincəlmək şərtləri - Məhdudiyyətlər o qədər çoxdur ki...\n2020-08-05 / 17:01:10\nFTB ukraynalı milyarderləri "vurdu" - Ofislərində axtarış aparılıb...\n2020-08-05 / 16:52:41


Prezident İlham Əliyev Zaqatalada tütün emalı zavodunun fəaliyyəti ilə tanış olub - Xəbərlər - ZAQATALA RAYON Icra Hakimiyyəti\nAzərbaycan Respublikasının Prezidenti İlham Əliyev avqustun 3-də Zaqatalada “Azərtütün” MMC-nin tütün emalı zavodunun fəaliyyəti ilə tanış oldu.\nAzərbaycan Respublikası Sahibkarlar (İşəgötürənlər) Təşkilatları Milli Konfederasiyasının prezidenti Məmməd Musayev və “Azərtütün” MMC-nin idarə heyətinin sədri Fazil Rüstəmov dövlətimizin başçısına zavod barədə ətraflı məlumat verdilər.\nBildirildi ki, müəssisənin illik gücü bir növbədə 3300-3600 tondur. “Azərtütün” MMC 2007-ci ildə təsis edilib. Cəmiyyətin bu zavodu isə 2010-cu ildə istifadəyə verilib. Zavod ABŞ, İtaliya və Bolqarıstan istehsalı olan müasir avadanlıqlarla təchiz olunub. Hazırda Zaqatala, Şəki və Qax rayonlarında Bolqarıstandan alınmış hər birinin tutumu 10 ton yaş tütün olan cəmi 180 tütünqurutma kamerasından ibarət 3 tütün qəbulu-qurudulması məntəqəsi fəaliyyət göstərir. Hər məntəqə mövsüm ərzində 10 min ton yaş tütün qəbulu və 1000 tona yaxın quru tütün əldə etmək gücünə malikdir. Məntəqələrdə qurudulmuş tütün emal olunmaq üçün “Azərtütün” MMC-nin tütün emalı zavoduna təhvil verilir. Hər bir məntəqədə 90 nəfər çalışır ki, onların da 25 nəfəri daimi işçidir.\nDiqqətə çatdırıldı ki, şitil yetişdirilməsi üçün ABŞ texnologiyası ilə işləyən 14 istixana quraşdırılıb. “Azərtütün” MMC-nin müasir şum texnikası, tütün şitilini basdırmaq, əkinə qulluq, kultivasiya işlərini aparmaq üçün mexanizmləri və tütün yarpaqlarını yığan xüsusi kombaynları da var. 2016-cı ildə tədarük olunmuş 1039 ton “Virciniya” sortlu quru tütün bu müəssisədə emal olunaraq satılıb. 2017-ci ildə isə zavodda 2300 ton tütünün emal olunması nəzərdə tutulub.\nMüəssisə ilə tanışlıqdan sonra xatirə şəkli çəkdirildi.


Sonsuzluqdan əziyyət çəkən kişilər oxusunlar - Dr. Araz Bayramov - Sağlam həyat - FİNS.AZ TİBB\nSonsuzluqdan əziyyət çəkən kişilər oxusunlar - Dr. Araz Bayramov\nSonsuzluğun əsas işarəsi varikoseldir, son illər Azərbaycanda sonsuzluq o qədər sürətlə artıb ki, artıq hər hər 5-10 ailədən biri övlad payından məhrum olur”.\nBelə bir sensasion açıqlama ilə Azərbaycan Avropa Tibb Assosiasiyasının sədri, Avropa Uroloqlar Cəmiyyəti İdarə Heyətinin üzvü, fransa təhsilli uroloq-androloq cərrah Araz Bayramov çıxış edib.\n“Bəzən elə olur ki, çox xırda səbəbə görə, ailələr övlad sevincindən məhrum olur” deyən uzman Dr. Araz Bayramov bildirdi ki, bu gün Azərbaycanda varikoselin müalicəsi ən qısa zamanda mikroskopik üsulla aradan qaldırılır: “İlk öncə kişi sonsuzluğundan əziyyət çəkən kişilər qanda hormonlar-FSH və İnhibin B analizlərindən, spermoqramma (sperma analizi) və xayaların dopler müayinəsindən keçməlidir. Yerdə qalan bütün müayinələr bu müayinələrin nəticəsindən asılı olaraq təyin oluna bilər. Qeyd etmək istərdim ki, əksər hallarda ginekoloqlar kişilərdə lazımsız müayinələrə göndərişlər verirlər. Bəzən kişi sonsuzluğundan əziyyət çəkənləri o qədər müayinələrə cəlb edirlər ki, onlar bu prosesdən yorulur. Yuxarıda qeyd olunan müayinələr kişilərdə sonsuzluğun olub-olmadığını təyin etmək üçün kifayətdir”.\n“Əgər hər hansı kişidə varikoselin olduğu aşkaralanarsa, biz onu bir gün ərzində aradan qaldıra bilirik” deyən Dr. Araz Bayramov söylədi ki, xəstə heç bir ağrı, stress olmadan bu prosesi arxada qoyur:\n“Böyüdücü mikroskopun köməyilə biz xəstəni 15 dəqiqə ərzində xaya venaları, xayanı qidalandıran arteriyalara toxunmadan müalicə edirik”.\nXatırladaq ki, Araz Bayramov Avropada təhsil alıb və Fransanın Eduard Heriot adına Mərkəzi Xəstəxanasında uroloq-cərrahişləyib.


Şəhid xanımından general Polad Həşimova MƏKTUB: "Görüşəndə Raqufa salam de" -\nŞəhid xanımından general Polad Həşimova MƏKTUB: “Görüşəndə Raqufa salam de”\n0\tİyul 15, 2020 8:31 səhər\n“Sübh tezdən acı xəbəri aldım, amma qəbul edə bilmədim, inanmadım. Düşündüm ki, yəqin səhv olub. Raquf şəhid olanda da bu cür qarşılamışdım. Sən demə, iki qəhrəman dostun ruhları artıq qovuşubmuş. Sən demə, Vətənim daha bir igid, cəsur qəhrəmanını öz qoynuna almış”.\n“Dosye.org” Publika.az-a istinadən xəbər verir ki, bu sözləri Şəhid polkovnik leytenant Raquf Orucovun həyat yoldaşı Sevinc Orucova deyib.\nO bildirib ki, general Polad Həşimov Raqufun silahdaşı, dəyər verdiyi dostlarından biri olub:\n“Mənim ümidim sizlərə idi, Raqufu itirəndən sonra. Sizdən gözləyirdim Raquf kimi minlərlə şəhidimizin qisasını. Əsgərinin önündə səngərdə döyüşmək, şəhid olmaq, rütbəsindən asılı olmayaraq hər bir Vətən sevdalısının əqidəsidir. 2016-cı ilin qələbə ruhlu aprel döyüşlərindən sonra mən yalnız bacardıqca Şəhidlərimizi gənc nəslə tanıdıb, onların döyüş yolunu təbliğ etmişəm. Qisas gününü gözləmişəm, itirdiklərimizin, şəhid ruhlarının, şəhid Vətənimizin qisasını”.\n“Bu gün o gündür. Artıq yetər bu mənfur düşmənlə hər savaşdan sonra atəşkəsi bərpa etmək. Yetər şəhidlərimizin məzarı önünə başıaşağı günahkar kimi getmək! Bu Vətən bizimdir! Hər bir şəhidimiz bu Vətənin bir daşı, torpağıdır! Vətən naminə birləşməliyik, içimizdəki xainləri məhv edib, düşməni birdəfəlik yarandığı torpaqlara geri oturtmalıyıq. Bu qədər qanın içərisində mən atəşkəs yox, qisas istəyirəm. Qarabağ uğrunda şəhid olan bütün qəhrəmanlarımızın qisasını. Ya məhv olaq, ya da xalq kimi zəfərlə doğulaq! Daha kimin şəhid olmasını və ya daha nə baş verməsini gözləyirik. Arxalı, harınlamış yağı düşmən artıq dövlət sərhədimizi pozur. Hamımız öz cəbhəmizdə döyüşə hazırıq. Yetər ki, torpaqlarımız azad olunsun. Yetər ki, biz şəhid ailələrinin göz yaşı qurusun. Düşmənə aman verməyək. Bu gün bütün Azərbaycan döyüşçüdür. Ruhun şad olsun, cənab general. Görüşəndə Raqufa salam de”, – deyə Sevinc Orucova əlavə edib.\nRafael Cəbrayılovun milyonlarla manat borcu üzə çıxdı – SİYAHI


Daha bir deputata qarşı saxta diplom ittihamı… - Azinforum.az İnformasiya Portalı\nAna səhifə / Gündəm / Daha bir deputata qarşı saxta diplom ittihamı…\nDaha bir deputata qarşı saxta diplom ittihamı…\nMilli Məclisin deputatlarının bəzilərinin həqiqi olmayan, yəni saxta yollarla diplom alması son günlər müzakirə obyektinə çevrilib. Yaxın günlərdə polisin döyülməsi ilə gündəmə gələn deputat Eldəniz Səlimovun Dağıstan Respublikasında oxuması deyilirdi. Onun oxuduğu universitetin isə verdiyi diplom Azərbaycanda tanınmır. Bu günlərdə daha bir deputatın saxta yolla diplom alması ilə bağlı tanınmış iqtisadçı Qulu İbrahimli öz sosial hesabında paylaşım edib.\nİqtisadçı iddia edir ki, Yasamal rayonundan seçilmiş deputat Elnur Allahverdiyev 1995-ci ildə TQDK-dan kənar olaraq pulla universitetə daxil olub.\nQulu İbrahimli deputatın paylaşımında ona sual ünvanlayıb.\n“Bir sosial şəbəkə fəalı və deputatlığa keçmiş namizəd olaraq sual verirəm sizə: 1995-cil ildə Elşad Abdullayevin o vaxtkı San-Marino Universitetinin (sonra ABU) hüquq fakültəsinə TQDK xətti ilə qəbul olunmağınızı xalqa sübut edə bilərsizmi? Necə həqiqi deputat seçilməyinizi bundan sonra biləcəyik”.\nMəsələyə münasibət gecikməyib.\nDeputat Elnur Allahverdiyev iqtisadçının sualına fikir bildirib. Sözügedən cavabı təqdim edirik:\n“Acizlik bizə yaraşmaz, heç nə qarşısında aciz qalmarıq. Ancaq mən bu adama nə cavab verim? Bu adam profilində yazır ki, Milli Məclisdə işləyir, amma işləmir. Öz profilindən də status paylaşıb, oradakı yazışmalara baxa bilərsiniz. Qeyri-ciddi iddialara mən nə cavab verməliyəm, yaxud niyə vaxt sərf etməliyəm? Bu şəxsi tanımıram, niyə belə yazdığının səbəbini də bilmirəm.\nMənim 30 min seçicim var, onların qayğılarının, problemlərinin həllində yardımçı olmağa çalışıram, profilimə baxa bilərsiniz. Vaxtım çox məhduddur, durum yalandan Milli Məclisdə işlədiyini deyən biri ilə mübahisəyə girim?\nMən iş adamı olmuşam, qurduğum şirkətdə indi 2750 nəfər işləyir, yəni ortalama 10 minə yaxın insan bu işdən dolanır. Bu adam nə edib? Kimə gəldi çamur atan birinə mən nə cavab verim? Yazır yazsın, başı qarışır yəqin.\nBu adamın savadı olsa, bilər ki, deputatlığa namizədliyim irəli sürüləndə MSK-ya təqdim edilən sənədlərim bir-bir yoxlanılıb. O cümlədən malik olduğum hər iki diplomum. Bilməlidir ki, diplom dövlət sənədidir, universitetin rəhbərliyində kimin olmasından asılı olmayaraq.\nHər iki universitetin diplomu var. Qısası, belə boş-bekar adamdırsa, MSK-ya müraciət etsin, gedib nə var, hamısına baxsın. Ancaq MSK-da özünü dediyi kimi “saxta yollarla Milli Məclisə işə düzələn” birinə bu sənədləri verəcəklərinə inanmıram. Başqa sözlə, mən fikir vermirəm, sizə də məsləhət görmürəm”.\nÖncəki Azərbaycanda daha 1 242 nəfər koronavirusa yoluxub, 8 nəfər ölüb\nNövbəti “Körpələri atıb-tutmaq, silkələmək beynini zədələyə bilər” – Baş pediatr


Şeytan insanın ən təhlükəli düşmənidir. Ancaq şeytanı təsirsiz hala gətirmək mömin üçün çox asandır - İmani Mövzular\nBir insana: “Bir yerdə sənə düşmənlik bəsləyən biri var. Sənə zərər verə bilmək üçün etməyəcəyi şey yoxdur. Hər cür hiylə, yalan, oyun və saxtakarlıqda mahirdir. Sənə istədiyi zərəri verənə qədər izini buraxmayacaq”, - deyilsə, reaksiyası necə olar? Sadəcə: “Oldu”, - deyərək mövzu ilə maraqlanmayıb və düşmənə qarşı heç bir tədbir almadan həyatına davam etməsi mümkün ola bilərmi?\nƏlbəttə ki, bu sualın cavabı “xeyir”dir. Hər insan belə bir düşməndən xəbərdar olan kimi, bu mövzuya böyük diqqət verər. Düşmənindən gələn zərərə qarşı tədbir görmədən və təhlükəni təsirsiz hala gətirmədən bu mövzunu heç bir şəkildə ağlından çıxarmaz.\nAncaq insanın böyük düşmənlik bəsləyən, insanlardan daha təhlükəli və gözü dönmüş bir düşməni yenə vardır. Bu düşmən şeytandır. O, insanın dünyadaki gəlmiş-keçmiş ən böyük və ən qərarlı düşmənidir. İnsanlardan olan yüzlərlə düşmənlə belə müqayisə edilə bilməyəcək qədər təhlükəli bir varlıqdır. Elə isə insanın hər hansı bir düşməninə belə tədbir aldığı halda, şeytanın düşmənliyinə qarşı maraqlı olmayan və əhəmiyyət verməyən davranış göstərməsi, əlbəttə ki, böyük yanlışlıqdır.\nÇünkü şeytanın insan üçün hədəflədiyi bir son vardır. Bu son insanın sonsuz cəhənnəmə girməsidir. Şeytanın bu nəticəni əldə edənə qədər insanın izini buraxması mümkün deyildir. Bu, Allahın Quranda bildirdiyi dəqiq adətullahdır:\nEy insanlar! Yer üzündəki qidaların təmiz, halal olanlarını yeyin, Şeytanın izi ilə getməyin! Həqiqətən, o, sizinlə açıq-açığına düşməndir. (Bəqərə surəsi, 168)\nHəqiqətən, Şeytan sizin düşməninizdir, onu (özünüzə) düşmən tutun. O, özünə uyanları cəhənnəm əhli olmağa çağırır. (Fatir surəsi, 6)\nOnları hökmən (doğru yoldan) sapdıracaq, (puç) xülyalara salacaq, heyvanlarının qulaqlarını kəsməyi və Allahın yaratdıqlarını dəyişdirməyi əmr edəcəyəm! Allahı atıb şeytanı özünə dost tutan şəxs, əlbəttə, açıq-aşkar ziyana uğramışdır. (Nisa surəsi, 119)\nAllah Quranda insanı düşmən bilən şeytana qarşı insanın da şeytanı düşmən bilməsini bildirmişdir. O halda, insan Allahın bu əmrinə tabe olaraq Allah rızası üçün şeytanı təsirsiz hala gətirməsini özü üçün ən lazımlı hədəf kimi görməlidir.\nŞeytan insan üçün böyük düşməndir. Ancaq Allah insanın şeytanın şərindən qorunmasını da asan etmişdir. Bunun üçün Quranda insana yol göstərəcək bir çox sirr bildirilmişdir. Bu sirlərdən bir qismi belədir:\nŞübhəsiz ki, məxfi danışma iman gətirənləri məyus edib kədərləndirmək üçün olan şeytan əməlindəndir. Halbuki, Allahın izni olmadıqca (şeytan) onlara heç bir zərər yetirə bilməz. Möminlər yalnız Allaha təvəkkül etsinlər! (Mücadilə surəsi, 10)\nŞeytanın hiyləsi çox zəifdir. (Nisa surəsi, 76)\nOnun hakimiyyəti yalnız onu özünə dost tutanlar və Allaha şərik qoşanlar üzərindədir. (Nəhl surəsi, 100)\nƏslində, mənim sizin üzərinizdə heç bir hökmranlığım yox idi. (İbrahim surəsi, 22)\nŞübhəsiz ki, şeytanın iman gətirib yalnız öz Rəbbinə təvəkkül edənlər üzərində heç bir hökmranlığı yoxdur. (Nəhl surəsi, 99)\nİnsanın, sadəcə, Allahın Quranda bildirdiyi bu sirləri bilməsi Allahın iznilə ən böyük düşməni olan şeytanı sürətlə və qəti şəkildə təsirsiz hala gətirməsi üçün kifayətdir.\nİnsan əgər Allahdan başqa bir güc olmadığını, şeytanın və insanların da gücsüz olduğunu unutmadan yaşayarsa, həmçinin Allaha heç bir şeyi şərik qoşmazsa, şeytan ona necə yaxınlaşsa da, heç bir nəticə ala bilməz, insana heç bir zərər verə bilməz.\nİnsan bütün şərtlərdə Allaha təvəkküldə qərarlı olarsa, Allahın hər şeyi bir qədərdə xeyir və hikmətlə yaratdığını və insanların ancaq Allahın qədərində istədiyi şəkildə hərəkət edə bildiklərini unutmazsa, şeytan ona heç bir şəkildə təsir edə bilməz.\nİnsan şeytandan bir vəsvəsə gəldiyində Allaha sığınıb Quran ayələri ilə düşünərsə, Allahın iznilə o vəsvəsə ortadan qalxar və şeytan o insana heç bir şəkildə təsir edə bilməz.\nİnsan şeytanın heç bir gücü olmayan, yalnız Allahın əmrini yerinə yetirən çox aciz bir varlıq olduğunu unutmazsa, şeytanı müstəqil bir güc olaraq görməzsə və Allaha tabe olarsa, şeytan o insana qarşı bütün gücünü itirər.\nİnsan şeytanın hiylələrini, üzərini örtdüyü həqiqətləri, dediyi yalanları, oynadığı oyunları, verdiyi vəsvəsələri Quran ayələri ilə dəyərləndirirsə, bunların çox zəif tələlər olduğunu dərhal görər və şeytan ona yenə heç bir şəkildə təsir edə bilməz.\nİnsan şeytana qarşı belə imani şüurla hərəkət etdiyi zaman Allahın iznilə həyatının sonuna qədər şeytanın onun əleyhindəki cəhdləri nəticəsiz qalar.\nİnsanın şeytana olan baxışı əsla bu həqiqətlərdən ayrı məntiqdə olmamalıdır. Mömin əsla şeytanı güclü görməməli, onu təsirsiz hala gətirməyi çətin zənn etməməlidir. Allahın şeytanı ancaq inkar edənlər üçün azdırıcı yaratdığını, Allahı sevən, Allahın bəyəndiyi əxlaqı göstərən əsl möminlər üzərində isə şeytanın heç bir gücünün olmadığını əsla unutmamalıdır.\nHəqiqət budur ki, şeytanın iman gətirib yalnız öz Rəbbinə təvəkkül edənlər üzərində heç bir hökmranlığı yoxdur. (Nəhl surəsi, 99)


Müəllif : Rashad25 · 20.09.2009, 04:22 · Baxılıb :\n20 Sentyabr 2009 tarixində, saat 18:53\nSagol ay dostik, coxxxxxxxxxxxxx maraqlidi.tebrik edirem ilk xeberinle.yasasin bele numunevi dotluqlar!\n23 Sentyabr 2009 tarixində, saat 09:21\nonsuz da basha dushmeyeceksen!!!\n21 Sentyabr 2009 tarixində, saat 08:49\nSAGOL XEBERE GORE HEYIFKI RUSCAX BILMIREM MEMI BUNU BASQA DILE TERCUME ELE AY MEMI HEEEEEEEY\n21 Sentyabr 2009 tarixində, saat 05:37\nну,во-первых,поздравляю с первой новостью, applause а во-вторых спасибо,очень поучительная история))\n20 Sentyabr 2009 tarixində, saat 21:26\nCOXXXXXXXXXX Sag ol cox xosuma fgeldi Resad inaniram ardi olacaq))))\n20 Sentyabr 2009 tarixində, saat 21:00\nCox sagolun..Ilk xeberinizle tebrikler..Axarinci olsun inwallah\n20 Sentyabr 2009 tarixində, saat 20:44\nOQROMNOE SPASIBO AVTORUUU!!!! MNE OCEN PONRAVILOSSSS SUPERR\n20 Sentyabr 2009 tarixində, saat 20:41\nMence,indiki zemaneda esl dostluq yoxdu.insanin dostlari onun dogmalaridir.birdaki heyat yoldawi.evdan kenarda olanlar ise,dostluq yox,yoldawliqdi.thanx.\n20 Sentyabr 2009 tarixində, saat 20:28\nну,во-первых,поздравляю с первой новостью, а во-вторых спасибо,очень поучительная история))\n20 Sentyabr 2009 tarixində, saat 19:40\nHamiya tesekkur edirem, xususile DREAMY-ye!!!\n20 Sentyabr 2009 tarixində, saat 19:02\nRESHAD ilk xeberinizle tebrik edirem,axarinci olsun,cox gozel xeberdir,twkler\n20 Sentyabr 2009 tarixində, saat 18:58\nxeberin axarinci olsun…\n07 Fevral 2010 tarixində, saat 03:19\nNövbəti xəbər Şah və mat! Bax o qədər yaxınıq sonuna.\nƏvvəlki xəbər Beregi_svoyu_lubov\n78 sorğu 0,388 saniyəyə.


Pənahi Makulu — Vikipediya\nAbbas Hacı Ələkbər oğlu Pənahi\n29 sentyabr 1971 (71 yaşında)\nPənahi Makulu (tam adı:Abbas Hacı Ələkbər oğlu Pənahi Makulu; 1 may 1900(1900-05-01) – 29 sentyabr 1971(1971-09-29)) — azərbaycanlı yazıçı.\nPənahi Makuli 1900-cü ildə Maku şəhərində ziyalı ailəsində doğulmuşdur. İlk təhsilini Xoy şəhər mədrəsəsində, sonra müasir tipli Xeyriyyə məktəbində almışdır. Atası Hacı Ələkbər dövrünün mütərəqqi adamlarından biri olmuş, bədii ədəbiyyat və tarix sahəsində olan əsərləri mütaliə edən şəxs kimi tanınmış, 1905-1911-ci illərdə İranda baş verən Səttarxan hərəkatında öncüllərdən olmaqla Qərbi Azərbaycan ostanının Xoy, Salmas, Maku şəhərlərindəki demokratik hərəkatda yaxından iştirak etmişdir. \nAtasının zəngin dünyagörüşü, mütərəqqi ziyalı olması, ədəbiyyata, şeirə rəğbət bəsləməsi Abbasa təsirsiz ötüşməmiş, onu ədəbiyyat yolunda çalışmağa sövq etmişdir. Hələ məktəbdə oxuyarkən — on beş yaşından ana dilində bir sıra satirik şeirlər yazmağa başlayır. 1923-cü ildə Tiflisdə ərəb əlifbasından latın əlifbasına keçid problemi müzakirə edilən məclisdə özünün "Yeni türk əlifbası" adlı şeirini oxuyur. Onun şeiri iştirakçıların, xüsusilə də məclisin sədri Böyükağa Talıblının xoşuna gəlir.\nTiflisdə nəşr olunan "Yeni fikir" qəzetinin redaktoru Rzaqulu Nəcəfovun təklifi ilə öz istedadını nəsr sahəsində də yoxlayan Abbasın ilk qələm təcrübəsi uğurlu olur. Onun "Pərişan" adlanan, sonralar "Sirli çoban" adı altında 1950-ci illərdə çap olunan ilk nəsr əsəri "Yeni fikir" qəzetinin keçirdiyi müsabiqədə ikinci yeri tutur. Bundan sonra Abbasın bədii yaradıcılığa həvəsi daha da artır. Bir-birinin ardınca İrandakı ictimai-siyasi prosesləri açıqlayan çoxlu hekayələr, povestlər, romanlar, felyetonlar yazır. 1950-ci ildə onun Bakıda müxtəlif illərdə yazdığı "Təbriz gecələri" adlı hekayələr kitabı çapdan çıxır.\nKitabdakı yer alan "Sirli çoban" hekayəsində müəllif demokratik-inqilabi hərəkatdan öncə Maku mahalında baş verən bir hadisəni qələmə almış, kəndlilərin əzablı həyatını, qəbilə başçıları arasındakı şəxsi ədavətlərin nəsillərə keçməklə böyük bədbəxtliklərə səbəb olduğunu yüksək ustalıqla təsvir etmişdir.\nKitabda yer alan, sonralar genişləndirilərək roman şəklinə salınan "Gizli zindan" povestində yazıçı böyük müstəbid Rza şah və onun nəslinin zülmkarlığını və hiyləgər sifətlərini ifşa etmiş, istibdada qarşı mübarizə aparan Kazım ağa, Tələt xala, Məlihə kimi bədii obrazlar yaratmışdır.\nKitabdakı hekayələrdə ("İntiqam dəstəsi", "Təbriz gecələri", "Qırmızı aşıqlar") yazıçı ingilis-amerikan silahı zoruna İran səltənəti sahiblərinin Azərbaycan xalqının milli azadlıq hərəkatına divan tutmalarını, İranın hakim dairələrinə qarşı demokratların apardığı mübarizəni yüksək bədii boyalarla verməyə çalışmışdır.\n1928-ci ildə atası Hacı Ələkbərin ağır xəstəliyi ilə əlaqədar İrana qayıdan Abbas müəyyən həyati çətinliklərlə üz-üzə qalır, bu səbəbdən də onun ədəbi yaradıcılığında bir müddət fasilə yaranır. Bu dövrdə o, siyasi fəaliyyətlə məşğul olur. 1936-cı ildə məhz siyasi görüşlərinə görə həbs olunur və Zəncana sürgün edilir. 1941-ci ildən etibarən isə yazıçının ədəbi fəaliyyətində yeni mərhələ başlanır. "Azərbaycan" qəzetinin fəal əməkdaşlarından biri kimi yazıçı o dövrün hadisələrini əks etdirən çoxlu felyetonlar, tənqidi məqalələr yazır. 1945-ci ildə yaranan, lideri Seyid Cəfər Pişəvəri olan Azərbaycan Demokratik firqəsinə üzv olur. Abbas Pənahi firqənin 1945-1946-cı illərdə keçirilən hər iki qurultayında iştirak edir, partiyanın rəhbər orqanlarına seçilir. Milli hökumətdə Siyasi İdarənin rəisi olan Abbas bu dövrdə daha çox ictimai-siyasi xadim kimi fəaliyyət göstərmişdir. 1946-cı ilin dekabrında Milli Hökumət devrildikdən sonra Bakıya gələn yazıçı bundan sonra bütün ömrünü Şimali Azərbaycanla bağlayır. 1950-ci illərdən başlayaraq Pənahi yaradıcılığının ən parlaq dövrləri başlanır və o, bir-birinin ardınca gözəl sənət nümunələri yaradır.\nPənahi Makulu ədəbi yaradıcılığa şeirlə başlamışdır. "Pərişan" povesti onun ilk qələm təcrübələrindən biri olmuşdur. Həmin povest 1923-cü ildə Tiflisdə çıxan "Yeni fikir" qəzetində nəşr olunmuşdur. Cənubi Azərbaycan yazıçıları arasında tarixi romanların müəllifi kimi məşhur olan yazıçı bir-birinin ardınca "Mübarizlər", "Səttarxan", "Gizli zindan", "Xiyabani", "Heydər əmioğlu", "Xacələr" kimi tarixi romanlarını yazır.\n"Səttarxan" romanı yazıçının ilk irihəcmli əsəri olmaqla, Azərbaycan xalqının mübariz oğlu, böyük tarixi şəxsiyyət, bacarıqlı sərkərdə, təcrübəli diplomat olan Səttarxanın həyat və qəhrəmanlığına həsr olunmuşdur.\nRomanda Səttarxanın yaxın silahdaşları, Azərbaycan məfkurəsi uğrunda alovlu mübariz olan Bağırxan, Əli Səhlanlı, Hacı Əli Davaçı, Mirzə İbrahim ağa, Mahmud, Qasım, Sabir, bağban Hüseyn kimi obrazlarla yanaşı, Məmmədəli Mirzə, Atabək Eynuddövlə, Şücanizam, Mir Haşım, Hacı Samsam və başqaları kimi mürtəce obrazlar da yaradılmış və onların xarakteri, mahiyyəti ustalıqla təsvir edilmişdir.\n"Səttarxan" romanının baş qəhrəmanı öz azadlığı uğrunda mübarizəyə qalxmış Azərbaycan xalqıdır. Bu mübarizədə bütöv Azərbaycan iştirak edir. Yazıçı xalqın gücünü onun vəhdətində görür və bu, ana xətt kimi bütün əsər boyu ön plana çəkilir.\nAbbas Makulunun "Gizli zindan" romanı bir növ "Səttarxan"ın davamıdır. Burada bir çox obrazlar olduğu kimi (məsələn, Mahmud və Sənubər) saxlanılmış, demokratik hərəkatın iştirakçılarının apardıqları mübarizə parlaq bədii boyalarla təsvir edilmişdir.\nAbbas Pənahinin bütün əsərlərini (istər hekayə olsun, istər povest, istərsə də tarixi roman) həyəcansız oxumaq olmur. Onun əsərləri sanki bir detektivə bənzəyir, başlandısa, nəyin hesabına olursa-olsun, tez başa çatdırmağa çalışırsan. Çünki yaradılan obrazların, təsvirlərin təsiri altından çıxmaq çətin olur, hadisələrə biganə qala bilmir.\n"Gizli zindan" romanında tarixi hadisələrə sadiq qalan yazıçı bəzən baş vermiş hadisələrin ilini, gününü belə dəqiqliklə göstərir ki, bu da, əlbəttə, belə mövzuda yazan sənətkar yazıçı üçün başlıca məziyyətlərdən biridir.\n"Səttarxan", "Xiyabani", "Heydər əmioğlu", "Xacələr" əsərlərində İranda müxtəlif dövrlərdə baş verən milli-azadlıq hərəkatlarına, saray çəkişmələrinə, xalqın mütləqiyyətə qarşı mübarizəsinə həsr olunan çoxlu zəngin tarixi faktlar vardır ki, bunlardan da sonrakı elmi-tədqiqat işlərində və bu mövzuda yazılan tarixi romanlarda istinad mənbəyi kimi istifadə oluna bilər.\nPənahi Makulu əksər əsərlərini nikbin notlarla qurtarır, əsas diqqətini Azərbaycanın gələcəyinə, xalqın vəhdətinə yönəldərək vahid Azərbaycan ideyasını təbliğ edir. Təəssüf ki, böyük yazıçı, alovlu vətənpərvər Abbas Pənahi Azərbaycanın bugünkü müstəqilliyini görmədi.\nAbbas Pənahinin xidmətləri təkcə yazıçılıqla, ictimai-siyasi xadim olması ilə bitmir. O, həm də filoloqlar üçün əvəzsiz vəsait olan sinxronik "Ədəbi məlumat cədvəli" tərtib etmişdir. Həmin cədvəl Azərbaycan Elmlər Akademiyası nəşriyyatı tərəfindən 1962-ci ildə Bakıda nəşr olunmuşdur.\nPənahi Makulu Azərbaycan, ərəb və fars əlifbasında yazılan təzkirələrin oxunmasını asanlaşdırmaq üçün on əsas qaynağı bir kiril əlifbasında verməklə ayrı-ayrı alim, ədib, şair, sənətşünaslar üçün əvəzsiz bir mənbə yaratdı. O öz "Ədəbi məlumat cədvəli"ndə Dövlətşah Səmərqəndinin "Təzkirətüş-şüəra" (1486), Lütfəli bəy Azər Bəkdilinin "Təzkireyi-Atəşkədə" (XVII yüzilliyin sonu), Əmir Əhməd Razinin "Təzkireyi-həft iqlim" (1593), Əmir Qulaməlixan Belkraminin "Təzkireyi-xəzaneyi-amirə" (1763), Rzaqulu xan Hidayətin "Məcməül-füsəha", Məhəmmədəli Tərbiyətın "Daneşməndani-Azərbaycan" (1937-ci ildə ilk dəfə çap olunub), eləcə də Şəmsəddin Sami bəyin "Qamysül-elam", Mir Möhsün Nəvvabın "Təzkireyi-nəvvab", Məhəmmədağa Müctəhuzadənin "Riyazül-aşiqin" və Firudin bəy Köçərlinin "Azərbaycan ədəbiyyatı tarixi materialları" (1925-ci ildə çap olunub) kimi mənbələri götürərək pərakəndə halda adları çəkilən ədib, şair və alimlər haqqında məlumat materiallarını vahid bir prinsipdə, cədvəl şəklində tərtib etmişdir. Hədsiz böyük əhəmiyyətə və əvəzsiz qiymətə malik olan bu cədvəldə şair və nasirin tam adı, atasının adı, əsərlərinin dili, təvəllüdü və vəfat illəri, yaşadığı əsr və bunların hansı mənbələrdən alındığı, hansı əsərləri olduğu barədə məlumatlar olduğundan ona çox qiymətli mənbə kimi baxmaq olar.\nBöyük ideyalarla yaşayan, Azərbaycanın müstəqilliyi, vahidliyi uğrunda alovlu mübariz Abbas Pənahi (Makulu) 1971-ci il sentyabrın 29-da Bakıda vəfat etmiş və burada dəfn olunmuşdur. Yazıçının vəfatından sonra – 1972-ci ildə onun "Səttarxan" romanı Moskvada 100 min tirajla çap olunmuşdur. Bu roman 1983-cü ildə Azərbaycan dilində 2 cilddə ikinci dəfə nəşr olunmuşdur. "Xiyabani", "Heydər əmioğlu", "Xacələr" əsərləri də ayrıca kitab şəklində çap olunmuşdur.\nTəbriz gecələri (Bakı, 1950)\nMübarizlər (Bakı, 1952)\nSəttarxan (Bakı, 1957)\nSəttarxan (Moskva, 1963)\nGizli zindan (Bakı, 1964)\n↑ 1 2 3 4 5 6 7 8 9 10 11 12 13 14 15 16 17 18 19 Fəxrəddin Ağazadə, Nicat Mikayılzadə. "Tarixi həqiqətlər carçısı" (Azərbaycan). anl.az. 2021-1-16 tarixində arxivləşdirilib.\n↑ 1 2 Vaqif Sultanlı, İrəc İsmayıl. "Güney Azərbaycan nəşri" (PDF) (Azərbaycan). anl.az. 30.10. 2017 tarixində arxivləşdirilib (PDF).\nISNI: 0000 0001 1631 060X · LCCN: nr89007431 · VIAF: 44142936 · WorldCat VIAF: 44142936\nMənbə — "https://az.wikipedia.org/w/index.php?title=Pənahi_Makulu&oldid=5711812"\nCənubi Azərbaycan yazıçıları\nBu səhifə sonuncu dəfə 16 yanvar 2021 07:20 tarixində redaktə edilib.


Putin əyalətlərdəki qubernatorlara 'əl gəzdirir'\nRusiyanın əyalətlərindəki köklü dəyişikliklər nə ilə bağlıdır?\nCümə axşamı – oktyabrın 5-də Rusiya prezidenti Vladimir Putin Oryol vilayətinin qubernatoru Vadim Potomsky-ni vəzifəsindən kənarlaşdırıb. İndi onun səlahiyyətlərini müvəqqəti olaraq Moskva şəhər dumasının Kommunist Partiyasından (KPRF) olan deputatı Andrei Klychkov icra edəcək. Məlumatı Kremlin mətbuat xidməti yayıb.\nBundan az öncə isə Primorye diyarının qubernatoru Miklushevski də vəzifəsindən kənarlaşdırılıb.\nBuna da bax: Putinin keçmiş dostu indi Rusiyadan 6 milyard təzminat istəyir\nNÖVBƏ GÖZLƏYƏN “QURBANLAR”\nİndi region rəhbərlərinin yuxusu qaçıb. Təkcə sentyabrda Nenetsk muxtar vilayəti, Krasnoyarsk diyarı, Dağıstan, Nijni Novqorod və Samara vilayətlərinin başçıları vəzifələrindən uzaqlaşdırılıb.\nBeləliklə, KİV-lərin Kremlin, ən azı, 10 region rəhbərini dəyişdirəcəyi haqda proqnozları reallığa çevrilir. Növbəti "qurbanlar" növbələrini gözləyirlər.\nRusiya prezidentinin mətbuat katibi Dmitry Peskov deyir ki, qubernatorların dəyişdirilməsi tamamilə normal və gözlənilən prosesdir.\n«Prezident hesab edir ki, yeni kadrlar gənc olmalarına baxmayaraq, artıq topladıqları potensialı rəhbərlik etdikləri regionlarda reallaşdırmağa qadirdirlər», – Peskov deyib.\nBuna da bax: Medvedev: 'Seçkinin nəticələri 'Vahid Rusiya' üçün 'çox yaxşı' olub'\n"Le Figaro"nun Moskva müxbiri hesab edir ki, yeni favoritləri təyin edərkən Putin-in əsas meyarı onun növbəti müddətə seçilməsini təmin etmək bacarığıdır.\nQUBERNATORLARIN “TƏMİZLƏNMƏSİ” GEDİR\n«Vıbor Rossii» ("Rusiyanın seçimi") hərəkatının lideri Vladimir Ryzhkov da hesab edir ki, Putinin qubernator korpusunu kütləvi dəyişməsi gələn ilin martında keçiriləcək prezident seçkiləri ilə bağlıdır.\n«Kreml ayrı-ayrılıqda hər region üzrə sosioloji sorğuların nəticələrini çox diqqətlə izləyir və bir çox yerlərdə əhalinin qubernatorlara etimadının ...aşağı olmasından son dərəcə narahatdır. Çox pis sosial-iqtisadi durum fonunda etiraz əhval-ruhiyyəsi yaranır, əhalinin narazılığı artır. Ona görə də rəğbətlə qarşılanmayan qubernatorların «təmizlənməsi» gedir», – Ryzhkov "Amerikanın Səsi"nə müsahibəsində deyib.\nEkspertin sözlərinə görə, mövcud yazılmamış qanuna görə, hər bir yeni siyasi fiqur ilk vaxtlarda müəyyən etimad kreditinə malik olur.\nBuna da bax: Rusiyada vəzifəlilərə qarşı qanun layihəsi\n«Amerikada bu, məşhur "Yüz gün" məsələsidir. Bu müddətdə yeni prezident güclü tənqid edilmir, ona özünü göstərmək imkanı verilir. Burada da belədir. Prezident seçkilərinədək şərti yüz gün ərzində Kreml regionlarda ən az sevilən fiqurlardan yaxa qurtararaq yeni adamlar təyin etməyə, bununla da onlara Putin-in seçki kampaniyasını uğurla keçirmək və 2018-ci ilin martında onu rahatca seçməkdən ötrü etimad krediti verməyə çalışır», - o deyir.\nAncaq müxalif siyasətçi deyir ki, hakimiyyətin bu metodları regionların həyatında mənfi dəyişikliklərə yol açacaq:\n«Çünki bu gün yuxarıdan təyin edilənlərin çoxunun rəhbərlik etməli olduqları regionlarla, ümumiyyətlə, heç bir əlaqəsi yoxdur. Məsələn, Dağıstanın rəhbəri təyin edilmiş Vladimir Vasilyev (Dövlət Dumasında «Yedinaya Rossiya» fraksiyasının rəhbəri) kimi. Nəticədə belə çıxır ki, təzə adam regionu, yerli elitaları və sakinlərin maraq qruplarını yerli-dibli bilmir, orada qeyri-formal əlaqələrin, o cümlədən, qeyri-formal biznes əlaqələrinin necə qurulduğunu anlamır».\nBuna da bax: Çar general-qubernatorundan bəri Dağıstana ilk dəfə rus başçılıq edəcək\nRyzhkov deyir ki, yeni canişinlər ilk növbədə öz regionlarının inkişafına yox, Moskvanın əmrlərinə fokuslanacaqlar. Buna görə o hesab edir ki, həmin regionlarda idarəçilik zəifləyəcək, "amirlik, inzibati özbaşınalıq artacaq".\n“DİKTATOR REJİMLƏRİ BELƏ ÖLÜR”\n«Siyasi ekspert qrupunun» rəhbəri Konstantin Kalachev-sə güman edir ki, dəyişikliklər «elitadaxili münaqişələr və idarəçiliyin itirilməsi» ilə bağlıdır. O hesab edir ki, «qubernatorlar yerlərdə vəziyyəti tam idarə edə bilmirlər».\n«Ümumi qanunlar var – yenilənməyə, dəyişikliyə, rotasiyaya tələbat var. Prezident seçkilərindən öncə rotasiya isə regionlarda sosial rifahın yaxşılaşmasına kömək edir və prezidentin əhalinin ...hələ ümid bəslədiyi adamlarla seçkiyə getməsinə imkan verməlidir. Ona görə də qubernatorların reytinq və antireytinqinə, onların yerli elitalarla, təsir qrupları ilə münasibətlərinə, onların federal səviyyədə dəstəklənib-dəstəklənməməsinə, son seçki kampaniyalarının necə keçirilməsinə, region rəhbərinin öz ərazisində duruma necə nəzarət etməsinə baxmaq lazım idi», – Kalachev deyir.\nBununla yanaşı, Kalachev hesab edir ki, yeni təyin olunanlardan bəzilərinin siyasi təcrübəsi az olsa da, Kremlin bu dəyişikliklərlə bağlı üzləşə biləcəyi risklər minimaldır.\nAncaq «İctimai ekspertiza» fondunun rəhbəri Igor Yakovenko bu mənada onunla razı deyil:\n«İndi Putinin kadr siyasətində baş verənlər, böhran anında regionun öhdəsindən gələ bilməyəcək insanların təyin edilməsi heç bir məntiqə sığmır. Aydındır ki, region rəhbərliyinə irəli sürülən bu "gənc texnokratlar" ...hansısa kolbada yetişdirilmiş ştamp xarakteri daşıyır. Bu aparatçiklər sabitsizlik anında üzə çıxan sınaqlara nəzarət edə bilməyəcəklər...\nSovet İttifaqı da belə ölüb. Faşist tipli bütün avtoritar diktator rejimləri belə ölür. Heç nə dəyişməyib», - o deyir.


Ermənistanın eks-prezidenti Serj Sarqsyan istefadan sonra da yaşamağa davam etdiyi hökumət iqamətgahını tərk edəcək. Sarqsyan bu ilin aprelində müxalif siyasətçi Nikol Paşinyanın hakimiyyət dəyişikliyi tələbini dəstəkləyən on minlərlə Ermənistan sakininin təzyiqi ilə istefa verib. Bütün bu müddətdə Sarqsyanın ailəsi inqilabdan sonra baş nazir olan Nikol Paşinyanın ailəsinin məskunlaşdığı hökumət evinin qonşuluğunda yaşayırdı.\nSarqsyan hara köçüb?\nSerj Sarqsyan Dzoraxbür kəndinə köçüb. Bu kənd Yerevanın bir neçə kilometrliyində, Kotayk vilayətində yerləşir. Ermənistan mediasının məlumatına görə, orada Sarqsyanın kürəkəni Mikael Minasyanın bağı var. Dzoraxbür Ermənistanda elit bağlar kəndi kimi tanınır.\n• Nikol Paşinyan haqda. Müxalifətçi Ermənistanda necə baş nazir oldu\n• 100 gün hakimiyyətdə – Nikol Paşinyanın meydanda xalq qarşısında hesabatı\n• Tanınmış aktyor Yerevan meri oldu. O, yerevanlılara nə vəd edir?\nSarqsyanın evi ilə bağlı epopeya\nSerj Sarqsyanın yaşayış yeri ilə bağlı hekayə hələ inqilabdan əvvəl başlamışdı. Keçmiş baş nazir Karen Karapetyanın hökuməti bu ilin martında eks-prezident Serj Sarqsyanın indiyə qədər yaşadığı iqamətgahı ona vermək qərarına gəldi.\nAmma Serj Sarqsyan payına düşən yaşayış yerindən imtina etdi. O, bu zaman artıq baş nazir statusunda idi, yəni hələ də hakimiyyətdə qalmaqdaydı. O vaxt Sarqsyan bəyan etdi ki, dövlət başçısı səlahiyyətləri sona çatandan sonra bu haqqından yararlanacaq. Amma apreldə artıq istefa verməli oldu.\nMəxməri inqilabdan sonra seçilən baş nazir Nikol Paşinyan bəyan etdi ki, Ermənistanın üçüncü prezidenti kimi Serj Sarqsyana yaşayış yeri bir ay ərzində təqdim olunmalıdır. Amma bu bəyanatdan sonra Ermənistan mediası Serj Sarqsyanın bütün təklif olunan variantlardan imtina etdiyi haqda məlumat yaydı.\nSosial şəbəkə istifadəçilərinin əksəriyyəti Serj Sarqsyanın kəndə köçməyini yumorla qarşılayıb. Facebook-da yazılanlardan bəzi nümunələr:\n“İndi kimsə siyasəti atıb, kənd təsərrüfatı ilə məşğul olacaq”.\n“Yazığın öz bağı da yoxdur, kürəkəninin bağında yaşayacaq. İşə bax, bütün ölkəni talayıb, amma özünə bir ev tikməyib”.


Gürcüstanda ötənilki qəzada mədənçilər həlak olmuşdu\nGürcüstanın Daxili İşlər Nazirliyi bildirir ki, kömür mədənində tunelin tavanı uçub, dörd mədənçi həlak olub, altı nəfər yaralanıb.\nNazirlik insidentin iyulun 16-da səhər tezdən Tkibulidəki Mindeli mədənində, paytaxt Tbilisidən 200 kilometr qərbdə baş verdiyini bildirir.\nNazirliyin versiyasına görə, tunelin çökməsinə metan qazı partlayışı səbəb olub.\nTəhlükəsizlik normalarına necə əməl olunmasına dair təhqiqat başladılıb.\nApreldə eyni mədəndə qəzada altı nəfər həlak olmuş, üç nəfər xəsarət almışdı.\nŞaxtanı Gürcüstanın Sakhnakhshiri şirkəti idarə edir.\nKeçmiş Sovet İttifaqı ərazisində mədənlərdə tez-tez qəzalar olur, səbəb kimi bu sahəyə ayrılan maliyyənin azlığı, köhnə avadanlıqdan istifadə göstərilir.


IDEA kampaniyası Beynəlxalq Biomüxtəliflik Gününü qeyd edib (FOTO)\nCəmiyyət 22 May 2013 16:22 (UTC+04:00)\nIDEA (International Dialogue for Environmental Action) kampaniyası Beynəlxalq Biomüxtəliflik Günü ilə əlaqədar seminar-təlim təşkil edib.\nIDEA-dan Trend-ə verilən məlumata görə, ətraf mühitə və biomüxtəlifliyin qorunmasına xüsusi marağı olan 20-dən artıq tələbənin iştirak etdiyi seminar Azərbaycan Prezidenti yanında Dövlət İdarəçilik Akademiyasında yerləşən IDEA Resurs Mərkəzində baş tutub.\nTədbirdə ekspert qismində Azərbaycan Oriontoloji Cəmiyyətinin sədri, biologiya elmləri üzrə fəlsəfə doktoru Elçin Sultanov iştirak edib.\nSeminar interaktiv şəkildə keçirilib və gənclərin maraqlı müzakirələri ilə yadda qalıb. Tədbir zamanı xüsusilə qeyd edilib ki, hazırda dünyada 15 milyondan çox canlı növü mövcuddur və hər gün yüzlərlə növ tələf olmaq təhlükəsi ilə üzləşir.\nEkspert bildirib ki, sualtı canlı aləmin qorunması istiqamətində heç bir tədbir görülməzsə, 2100-cü ilə qədər dənizdə mövcud olan bütün bitki və heyvan növlərinin yarısından çoxunun məhv olmaq təhlükəsi var.\nSeminar başa çatdıqdan sonra qonaq qismində çıxış edən ekspert və gənclərin birgə iştirakı ilə IDEA kampaniyasının 2012-ci ilin may ayında elan etdiyi "Quş sığınacağı dizaynı" müsabiqəsinin qalib eskizinə uyğun hazırlanmış quş sığınacaqları Flarmoniya bağında quraşdırılıb.\nXatırladaq ki, IDEA kampaniyası 12 iyul 2011-ci il tarixində Heydər Əliyev Fondunun vitse-prezidenti Leyla Əliyeva tərəfindən başladılıb və kampaniya ətraf mühitin qorunması üzrə regional və beynəlxalq əməkdaşlıq şəbəkəsi quraraq biomüxtəlifliyin qorunması ilə bağlı insanları maarifləndirmək istiqamətində müxtəlif ekoloji layihələr həyata keçirməkdədir.


Sahibə Qafarova Belçika Krallığı Federal Assambleyasının Nümayəndələr palatasının sədri və Senatın sədri ilə görüşdü | Yeni Gündəm\n08 Sen 2021 - 13:53 1.6 K\nSahibə Qafarova Belçika Krallığı Federal Assambleyasının Nümayəndələr palatasının sədri və Senatın sədri ilə görüşdü\nParlamentdən verilən xəbərə görə, spiker Sahibə Qafarova bildirib ki, Azərbaycan Belçika Krallığı ilə əlaqələrin inkişaf etdirilməsinə xüsusi əhəmiyyət verir.\nSöhbət zamanı Milli Məclisin sədri Azərbaycanda qadın hüquqlarının qorunması, bu sahədə görülmüş işlər barədə məlumat verib. O bildirib ki, Azərbaycanda hələ 1918-ci ildə, bir sıra Avropa dövlətlərindən daha əvvəl, müsəlman aləmində ilk olaraq qadınlara seçmək və seçilmək hüququ verilib. Ölkəmiz 1991-ci ildə müstəqilik əldə etdikdən sonra Qadın Problemləri üzrə Dövlət Komitəsi yaradılıb, “Azərbaycanda qadınların rolunun artırılması haqqında” və “Azərbaycan Respublikasında dövlət qadın siyasətinin həyata keçirilməsi haqqında” fərmanlar verilib, gender bərabərliyinin təminatı, eləcə də qadınlara qarşı zorakılığın aradan qaldırılması barədə qanunlar qəbul edilib.\nBelçika Krallığı Federal Assambleyasının Nümayəndələr palatasının sədri Elian Tilyö və Senatın sədri Stefani d’Oz Belçikanın da Azərbaycanla münasibətlərin inkişafına böyük önəm verdiyini diqqətə çatdırıblar. Spikerlər Belçikada qadın hüquqlarının qorunması sahəsində görülən işlərdən danışıblar, iki ölkə arasında parlamentlərarası əlaqələrin inkişafı, parlament diplomatiyasının gücləndirilməsi üçün qarşılıqlı səfərlərin həyata keçirilməsinin əhəmiyyətini qeyd ediblər.


Cavid Təvəkkülün acı hekayəsi\nSəhər yenicə açılmışdı. Yuxudan oyanıb bir müddət tavana tamaşa etdi. Səhərin açılmasını heç istəmirdi. Yerindən qalxmağa və bir neçə saatdan sonra həkimin ona nə deyəcəyini eşitməyə həvəsi yox idi.\nQalxıb üçotaqlı mənzilində gəzişdi, diqqətlə otaqlara baxdı, sanki bir daha evini görməyəcəkdi. Divardakı köhnə fotolara baxdı. Kövrəlmədi. Pəncərədən ona baxan günəşə boylandı. Pəncərənin qarşısında yetmişinci illərdən qalma taxta stulda əyləşdi. Fikrə getdi. Keçmişini xatırladı.Vaxtıyla bu evdən eşidilən uşaq səslərini bir daha eşitdi. Xanımının uşaqlarla birgə mətbəxdən əsəbi vəziyyətdə çıxdığını xatırladı. Ah çəkdi. Nələrin və kimlərin olmadığını xatırladı bir daha...\nBirdən gözü ÇE-nin divarda asılmış iri foto-plakatına sataşdı. Arvadı ilə aralarındakı dialoqu xatırladı.\n- Bunu burdan niyə asmısan?! Apar öz otağından as...\n- Yox... Qoy bizə gələnlər əqidəmizi, qürurumuzu və azadlığımızı dərk etsinlər...- gülümsəyib onun boynunu qucaqladı.\nQış yavaş-yavaş özünü göstərməyə başlayırdı.\nAltmış yaşı olmasına baxmayaraq, qəddini şux saxlayırdı. Əynindəki mavi gödəkcə, cins şalvar onu yaşıdlarından fərqləndirirdi. Siqaret çəkmir, içki içmirdi. Saç-saqqalı, hətta qaşları belə ağarmışdı.\nSarı rəngli "Topaş" markalı maşınına yaxınlaşdı. On iki il idi öz maşınından taksi kimi istifadə edirdi.\nHəkimin qəbulunda çox gözləmədi. Elə həkimlə söhbət də qısa oldu, amma reanimasiyaya girməyinə izn verilmədi.\n- Ancaq Almaniya... Yüz min manat...\nHəkimin son cümləsi fikrindən çıxmırdı. Sükan arxasında fikrə dalmışdı. Hara getsin, kimdən alsın bu qədər pulu? Dostu olan taksi sürücüsü ona yaxınlaşdı. Onunla ordan-burdan danışmasına baxmayaraq, fikri başqa yerdə idi və dostu getdikdən sonra əlindəki dəvətnaməyə baxdı. Dostu onu oğlunun toyuna dəvət edirdi. Dəvətnamənin üz qabığında iki sevgili şəkli xoşbəxt baxışlarla ona baxırdılar.\nSarı taksi şəhər yoluyla şütüyürdü. Sərnişin daşıyırdı müxtəlif ünvanlara, müxtəlif insanlar əyləşirdi maşına... O, sükan arxasında da fikirləşirdi, necə edəcəyini götür-qoy edirdi. Beş-on manatla bir həftəyə yüz min qazanmaq çətin idi.\nÇox götür-qoydan sonra imkanlı bir qohumugilə getməyə qərar verdi. Dərdini ona danışdı, qohumu da kömək edəcəyinə söz verdi, amma bir necə gün qohumuna zəng etsə də, onun telefonlarına cavab verən olmadı.\nCümə günü məscidə getdi. Nə bir dua bilirdi, nə də bir ayə, amma ürəyindən məscidə getmək keçmişdi. Məscidin içində yer olmadığından küçədə namaz qılanlara baxaraq, ürəyində Allaha yalvarmağa başladı. Əyilib-qalxan insanlardan vəcdə gəlib o da əyilib-qalxdı. Yalvardı, kömək istədi.\nOrdan ayrılandan sonra yerli tv-lərdən birinə getdi. Elan verib xeyriyyəçi insanlara səsləndi. Gün boyu ümidlə gözlədi, amma iki tələbə qızdan və yeni imana gəlmiş bir gənc oğlandan başqa ona heç kim zəng etmədi.\nAxşam makler evində gəzişəndə o yenə də yetmişlərdən qalmış taxta stula əyləşib, divardan asılmış Çenin foto-plakatına baxırdı. Makler evi dolaşdıqdan sonra "əlli min manat" deyib evə qiymət kəsdi.\nBu gün də hava günəşli, amma soyuq idi. Sərnişin aparırdı, küçələrdən keçirdi, ətrafa göz gəzdirirdi, sanki kimisə, elə bir adamı görəcək ki, ona bütün işlərində kömək edəcəkdi.\nSərnişinləri ünvana çatdırdı və birdən gözü yaxındakı kilsəyə sataşdı.\nKilsənin içindəki müqəddəslərin rəsmlərinə tamaşa etdi. Şam yandırdı. Rəsmlərdən də imdad istədi, ürəyində onlardan da kömək umdu. Kilsədəkilər onun müsəlman olduğunu anladılar, amma kimsə ona yaxınlaşıb dərdinin nə olduğunu soruşmadı.\nKilsədən çıxanda yolda gənc bir qız ona salam verdi, hiss etdi ki, qız utandı salam verməyinə... Qız ona tanış gəldi, arxasınca baxdı. Xatırladı, bu onun oğlunun görüşdüyü qızdı, bir dəfə onları bulvarda görmüşdü. Onların necə qol-boyun getdiyinə kənardan baxdığını xatırladı. İndi xatırladığına sevindi, istədi qızı saxlasın və desin ki, oğlu reanimasiyadadır, amma fikrindən daşındı.\nO, bilmirdi ki, qız hər gün xəstəxanaya gedir, lakin xəstə ilə görüşə icazə verilmədiyindən hər dəfə də kor-peşman geri qayıdır.\nGünorta maşının arxa pəncərələrinə "satılır" yazılmış vərəqi yapışdırdı, tezliklə müştəri çıxacağına ümid edib dərindən köks ötürdü.\nHamilə gəlinlə gənc ərini doğum evinə çatdırdı... İki qlamur gözəl onun maşınına necə minmişdi, bilmədi. Toydan çıxan beş sərxoş gənc onunla xeyli məzələndi... Maşında bir-bir ilə münasibətlərinə aydınlıq gətirən iki gəncə güzgüdən baxıb gülümsədi... Həyatından və işindən narazı olan orta yaşlı bir kişini dəniz sahilinə gətirdi, lap ləpədöyənə, sonra kişi görməsin deyə, kənarda gizlənib iki saat onu güddü ki, birdən özünü dənizə atar. Amma kişi dənizə baxıb, iki saat boyunca ağladı.\nMəktəbdən iki övladını gətirən gənc ananın uşaqlarına necə ağıllı sözlər dediyini də dinlədi. Yaşlı qadınla kişinin oğullarının onları qoyub Rusiyaya pul qazanmağa getməsi haqqında yana-yana danışdıqlarına qulaq asdı... Gecə arxa oturacaqda dodaq-dodağa öpüşən iki oğlanı qovmadı maşından...\nKimlər əyləşmədi maşınına, kimlər keçmədi yollarından bu beş gündə...\nEvinə gözlədiyindən tez tapıldı müştəri. Əlli min manata aldılar onun xatirələrini... Beş min manata maşına da müştəri çıxmışdı. Evi alanlar bütün məbləği sayıb ona verdilər. Hələ bir ay da vaxt verdilər ki, özünə ev tapsın. O bu illər ərzində yığdığı altı min manatı pulun üstünə qoydu, əskinazları rezinləyib qəzet parçasına bükdü, maşının sandıqçasına qoydu və açarladı. Ən yaxşı yer bura idi, gözünün qabağı.\nAmma hələ doqquz min manat pul çatmırdı. Ürəyində "Allah kərimdir" dedi.\nHəkimin verdiyi vaxtın bitməsinə iki gün qalmışdı.\nMaşını saxladı, düşüb sinaqoqun qarşısında dayandı, içəri girməyə ürək eləmədi, eləcə ürəyində yalvarmağa başladı. Ancaq maşındakı müştərinin çağırması onu özünə gətirdi.\nHündür şadlıq sarayının qarşısında dayanmışdı. İçəri keçib-keçməməsi haqda düşünürdü. Sonda qərar verib keçdi, pilləkənlərlə qalxdıqca musiqi sədalarını daha aydın eşidirdi. Zalın taybatay açıq qapısından bəylə gəlinin yaraşıqlı bir masa arxasında əyləşdiyini gördü. Bu neçə gündə ilk dəfə gözləri yaşardı. Özünü topladı, amma içəri girmədi.\nGəcə yarısı idi artıq... Evə getmək, Çenin divarda asılmış şəklini belə görmək istəmirdi. Acdığını hiss etdi, dönər satılan köşkün qarşısında dayanıb aldığını elə ayaq üstü yedi...\nMaşına üç gənc yaxınlaşıb onları şəhərin kəndlərindən birinə aparmasını istədi. O, hərdən arxada əyləşmiş qızla oğlanın mübahisəsinə qulaq yoldaşı olurdu, yanında əyləşmiş cavan oğlansa, yolu göstərirdi. Uzun yoldan sonra nəhayət gəlib hündür, qaranlıq yerdə dayandılar. İlk dəfəydi belə yüksəklikdə olurdu. Burdan şəhərin işıqları göydəki ulduzlara oxşayırdı. Gözəl görüntü vardı.\nArxada oturmuş oğlanın onun boynuna qəfil bıçaq zərbə vurduğu anda yanındakı cavan ürəyinə daha ağır zərbə endirdi. Yerindəcə qaldı, süstləşdi, əl-qol da atmadı. Qızla oğlanlar onun ciblərini qurdaladılar. Qırx manat pul və köhnə mobil telefonunu götürdülər, cəld maşından çıxıb, maşını da odlayıb, qaçaraq uzaqlaşdılar.\nOnun gözləri açıq idi. Nəzərlərini hərləyib sandıqçaya baxdı. Sakitləşdi, açılmamışdı.\nSonra burdan görünən gözəl mənzərəni seyr etdi.\nOnunku heç gətirməmişdi, amma həyat yoldaşı tez vəfat edəndə qəddini əymədi, böyük oğlunu şəhid xəbəri gələndə fəxr etdi, indi reanimasiyada ciyərinin transplantasiya edilməsi vacib olan kiçik oğlunun halından qürurunu sındırmadı. Bütün dərdini içində çəkmək istedadı vermişdi Allah ona... Hələ ölməyib düşünmək qabiliyyətini itirməyən beynindən ani bir sual keçdi. Görəsən mən necə yaşadım, şərəfləmi? Amma sualına cavab verməyə və həyat hekayəsini xatırlamağa vaxtı qalmadı.\nSəhər həkimin kabinetindən çox imkanlı bir adam çıxdı. Adam qızının inadı ilə gəlmişdi bura... O, bütün xərcləri öz üzərinə götürdü ki, qızı xoşbəxt olsun...\n... Kimsəsiz bir gənclə həyat hekayəsini yazsın.\n2014.01.29 / 08:00


Sual (11) : Nə üçün Kərbəla vaqiəsini hər il qeyd edirik?\nŞübhəsiz, əzadarlıq mərasimlərinin özünə xas olan hikmət və faydaları vardı ki, biz onlardan yalnız bir neçəsini nəzərinizə çatdırırıq:\nQurani-kərim və çoxsaylı İslami hədislərdə Məhəmməd peyğəmbərin (s) əhli-beytini (ə) sevmək, onlara qarşı hörmət və məhəbbət bütün müsəlmanlara vacib edilmişdir. Şura surəsi, 23- cü ayədə buyurulur: "(Ya Məhəmməd) de ki, Əhli- beytimə məhəbbət və sevginizdən başqa sizdən heç bir şey istəmirəm!"\nHəmçinin, Peyğəmbərimiz (s) buyurur: "Hüseyn məndən və mən də Hüseyndənəm. Hər kəs Hüseyni sevsə məni sevmiş olur". ("Möcəmül- kəbir", cild 22, səh 247; "Kənzül- ümmal", cild 13, səh 662.)\nAydındır ki, eşq və məhəbbət özünə məxsus qanunlara malikdir. Əsil dost və aşiq dotluğun zəruri qanunlarını yerinə yetirən şəxsə deyilir. Belə qanunlardan biri də, ehtiram bəslədiyin şəxsin xoş günündə sevinmək, hüzünlü və kədərli olduğu vaxtlarda isə onun qəminə şərik olaraq, kədərlənməkdir. ("Kamilüz-ziyarət", səh 173; "Biharul- ənvar", cild 44, səh 291.) Elə buna görə də, hədislərdə Əhli- beytin (ə) şad günlərində sevinməyə, qəmli günlərində isə qüssələnməyə təkid edilmişdir. Həzrət Əli (ə) buyurur: "Bizim dostlarımız fərəhli günlərimizdə sevinir, hüzünlü günlərimizdə isə qəmli olurlar. ("Əl- məhəbbə fil- kitab vəs- sünnə", səh 169- 170; "Suallar və cavablar", səh 166.)\nBelə mərasimləri qeyd etdikdə biz, İlahi kamillik və misilsiz mənəvi xüsusiyyətlərə malik olan İmam Hüseynin (ə) həyatını təhlil edərək xalqa açıqlamaqla "nümunəvi insana" xas olan keyfiyyətləri anladırıq. Bu da, fərdi və ictimai sahədə olduqca müsbət xarakter daşıyır. İmam Hüseynin (ə) əzadarlıq mərasimində iştirak edən insan məzlumların, din yolunda canını fəda edənlərin halına acıyır, zülmə və zalıma qarşı öz nifrətini bildirir. İmam Hüseyndən (ə) ilham alaraq fərdi və ictimai həyatında mənəvi islahata sarı meyllidir. Necə ki, İmam Sadiq (ə) buyurur: "İmam Hüseyn (ə) hər mömin üçün həm ağlamaq həm də, ibrət deməkdir". ("Biharul- ənvar", cild 44, səh 287.)\nGördüyünüz kimi, hal-hazırda əzadarlıq mərasimləri lazımı formada qurulur, olduğu kimi qeyd edildikdə. Yalnız insani hisslərin cəmiyyətimizdə formalaşmasına və mənəvi dəyərlərin hakim olmasına xidmət göstərir.\nElə bu səbəbə görə də, hədislərimizdə İmam Hüseyn (ə) müsibətinə ağlayanın bir qətrə göz yaşına behişt vəd edilmişdir. ("Kamilüz- ziyarət", səh 173; "Biharul- ənvar", cild 44, səh 291.) Peyğəmbərlə (s) birgə cihad etmək kimi dəyərli məqamla bərabər tutulmuşdur. ("Kamilüz- ziyarət", səh 171.)\nUnutmayaq ki, mərhəmət və izzət sahibi uca Tanrı, onun yolunda sidq ürəklə candan keçməyə hazır olan şəxsləri "özünün sadiq dostları" adladıraraq onların xatirəsini əbədi yaşatmaqla insanlara nümunə göstərir. Necə ki, Həzrət İsmayıl (ə) Allah yolunda qurban kimi kəsilməyə razı olaraq Allahın sevimlisinə çevrildi. Artıq min illərdir ki, "qurbanlıq bayramı" bütün dünya müsəlmanları tərəfindən qeyd edilməkdədir. İmam Hüseyn (ə) isə təkcə özünü deyil, bütün yaxınlarını da Allah yolunda qurban verərək, İlahi şüara çevrildi. Deməli, Aşura mərasimlərini qeyd edərək göz yaşı tökmək və bu İlahi xatirəni əbədiləşdirmək, hər müsəlmanın borcudur.\n4- Milli-mənəvi dəyərlərimizin qorunması\nHər bir cəmiyyətin keçmişi, o cəmiyyətin gələcəyinə böyük təsir göstərir. Həmçinin hansısa bir hadisənin müəyyən faydaları və səmərələri olubsa, deməli bu gün o hadisəni yad etmək və diri saxlamala, həmin nəticəyə yetişmək olar. Beləliklə, əgər İmam Hüseyn (ə) və onun səhabələri Allaha xatir canlarından keçib, şəhadət məktəbini diri saxlamışlarsa, biz də onların xatirələrini diri saxlamaqla, Allah yolunda bütün şəhid olanlara öz məhəbbətimizi göstərə bilərik. Bundan əlavə hər bir ümmət öz keçmişini yada salır və tarixinə hörmət bəsləyir. Hər bir millət, əsrlər keçsə də alimlərinə, qəhrəmanlarına və tarixdə iz qoymuş şəxsiyyətlərinə il dönümü keçirir və bu işi özlərinə insani borc bilirlər. biz də Məhəmməd Peyğəmbərin (s) bir ümməti kimi, İslam yolunda və müqəddəs kitabımız olan Qurani- kərim uğrunda canından və hətta Əhli-əyalından belə keçən şəhidlərin matəmini qeyd etməyi özümüzə müqəddəs bir vəzifə hesab edirik.\nSual (12) : Salam aleykum. Məhərrəm ayının birinci gününün əməllərini yazmağınızı xahiş edirik. Çox sağ olun.\nBu ay əhli-beytin (ə) və onların davamçılarının qəm-qüssə ayıdır. Həzrət mam Rzadan (ə) nəql edilir: “Məhərrəm ayı daxil olduqda, heç kim atamı gülərüz görməzdi. Onuncu gününə qədər bu qəm-qüssəli olmağı davam edərdi. Aşura günü çatanda, onun müsibət, qəm və göz yaşı günü olardı. Buyurardı: Bu gün elə bir gündür ki, Hüseyn (ə) şəhid olmuşdur”.\nMəhərrəm ayının ilk gecəsi: Seyid ibn Tavus “İqbal” kitabında bu gecə haqqında bir neçə namaz zikr bəyan etmişdir:\n1. Yüz rəkət namazdır ki, hər bir rəkətində “Həmd” və “Tövhid” surələri oxunur. 2. İki rəkətli namazdır; birinci rəkətdə “Həmd” və “Ənam”, ikinci rəkətdə isə “Həmd” və “Yasin” surəsi oxunur. 3. İki rəkətli namazdır ki, hər bir rəkətində “Həmd"dən” sonra 11 dəfə “Tövhid” surəsi oxunur. Peyğəmbərdən (s) nəql edilir: “Hər kim bu iki rəkət namazı bu gecədə yerinə yetirərsə, səhəri günü oruc tutsa, o kəs bütün il boyu xeyr iş görmüş kimi olar, həmin ildə qorunar, və əgər ölərsə, cənnətə gedər”.\nBirinci gün: Oruc tutmaq. Riyan ibni Şəbib İmam Rzadan (ə) nəql edir: “Hər kim bu günü oruc tutsa və Allahı çağırarsa, Allah onun duasını qəbul edər. Necə ki, Zəkəriyyanın (ə) duasını qəbul etmişdi".\nİmam Rzadan (ə) nəql edilir: “Peyğəmbər (s) Məhərrəm ayının birində iki rükətli namaz qılardı. Qurtarandan sonra əllərini göyə qaldıraraq, bu duanı edərdi: Allahım, Sən əzəli Məbudsan! Bu Sənin ilindir. Bu aydan Səndən şeytandan hifz edilməyimi, günah işlədə bilən nəfsə qələbə çalmağımı, məni Sənə yaxınlaşdıran şeylərlə məşğul olmağımı istəyirəm. Ey Böyük və böyüklərin Sahibi! Ey sığınacağı olmayanların Sığınacağı! Ey o kəsin qəm yeyəni ki, onun qəm yeyəni yoxdur! Ey o kəsin pənah yeri ki, başqa pənah yeri yoxdur! Ey o kəsin fəryadına çatanı ki, fəryadına çatan yoxdur! Ey o kəsin himayəçisi ki, onun himayəçisi yoxdur! Ey o kəsin xəzinəsi ki, onun xəzinəsi yoxdur! Ey yaxşı imtahan edən, ey ümidlərin böyüyü, ey gücsüzlərin izzəti, ey qərq olmuşların nicat verəni, ey həlak olanları xilas edən, ey nemət verən”.\nSual (13) : İmam Hüseyn (ə) şəhid olacağını bilirdisə, niyə qiyam etdi?\nSual (14) : Salam. MEHERREM AYINDA , ELCILIK ETMEYIN HOKUMU NEDIR TEBII KI, ASURA GUNUNU CIXMAQLA. MUMKUNSE\nAd: Islam, Ölkə: azerbaycan, Müctəhid: Ayətullah Xamenei\nƏgər İmam Hüseynə (ə) əzadarlıq günlərinin hörmətini sındırmaq olmasa, iradı yoxdur.\nLakin yaxşı olar ki, möminlər əzadarlıq günlərində, belə işləri etməkdən çəkinsinlər və onu başqa vaxta saxlasınlar. Belə kədərli günlərdə şadlıq məclislərinin aqibəti yaxşı deyil, bərəkəti yoxdur. Çünki Məhərrəm ayı bizim din rəhbərlərimizin hüzn və qəm ayıdır.\nİmam Sadiq (ə) buyurur: Allahın rəhməti olsun bizim şiələrimizə. Onlar bizim şad günlərimizdə şad, hüzünlü günlərimizdə qəmgindirlər.\nSual (15) : Aşura gününün zöhründə istifadə edilməsi nəzir edilmiş bir şeyi və yeməyi məhərrəmliyin başqa günlərində vermək olar?\nSualda olduğu kimi qeyd olunan nəziri və yeməyi Aşura günündən başqa günlərdə vermək olmaz.\nSual (16) : Məhərrəmlikdə zəncir vurmağın hökmü nədir?\nAd: AbdulXaliq, Ölkə: , Müctəhid: Ayətullah Xamenei\nƏgər el arasında əzadarlıq əlaməti sayılsa və bədənə ziyan vurmamaq şərti ilə olsa eybi yoxdur.\nSual (17) : Hüseyniyyələrdə, məscidlərdə, praspektlərdə və kəndlərdə Aşura qiyamını insanlara çatdırmaq üçün bəzi dinə sevgili adamlar Yezidin və İmamın yaxud Kərbəla hadisəsinin iştirakçılarının)obrazını oynayaraq bu hadisəni canlandırırlar. Həmçinin bu qədim adətin insanlara böyük təsiri olur. Belə mərasimlərin hökmü nədir?\nAd: Nurani, Ölkə: , Müctəhid: Ayətullah Xamenei\nBütün təqlid mərcələri: Əgər bu obraz yalan tərkibli olmasa, zaman və məkan etibarı ilə şiəliyə xələl gətirməzsə eybi yoxdur. Amma bunun yerinə əza, mərsiyə və başqa insanları maarifləndirən məclislər keçirilsə daha yaxşı olar. Ayətullah Safi Gülpayqani:Onlar əgər bu işlə harama düşməzlərsə eybi yoxdur.\nSual (18) : Allahın salamı olsun sizə. 1. Məhərrəm ayında qadın kosmetikadan istifadə edə bilərmi? 2. Heyz olan qadın Aşura günü matəmdə iştirak edə bilərmi? Yəni məscidin içərisinə daxil olmamaq, amma həyətində əzadarlıqda iştirak etmək olarmı? Allah razı olsun.\n1. Əgər günahla yanaşı olmasa, yaxud İmam Hüseynə (ə) əzadarlıq günlərinin hörmətini sındırmaq olmasa, iradı yoxdur.\nLakin yaxşı olar ki, möminlər əzadarlıq günlərində, belə işləri etməkdən çəkinsinlər və onu başqa vaxta saxlasınlar. Çünki Məhərrəm ayı bizim din rəhbərlərimizin hüzn və qəm ayıdır.\n2. Məscidə girməmək şərti ilə eybi yoxdur.\nSual (19) : Mühərrəm ayında xüsusən Aşura günündə zarafatın və gülməyin hökmü nədir?\nAd: Ali, Ölkə: Azerbaycan, Müctəhid: Ayətullah Safi


Tibbi nümayəndə üzrə yeni iş imkanı - elanlar Bakida alqi satqi - Tezbazar.az\nElan kodu: 646845\nSağlamlıq konsultasiya mərkəzində müxtəlif sahə üzrə çalışan həkimlərə tibbi nümayəndə işi təklif olunur.\n-Müraciət edən insanlara xəstəliyə uyğun məsləhətlərin verilməsi\n-Konsultasiya-məhsullar haqqında məlumatlandırma\n-Müayinəyə yönləndirmə və nəticələrin sənədləşdirilməsi\nBu sahədə çalışanlar üçün möhtəşəm şans təklif edirik. Əlavə qazanclarda mümkündür.\n-Ali tibb təhsili\n-35 yaşdan yuxarı şəxslər\n-Tibb sahəsində minimum 3 il təcrübə\n-Azərbaycan dilində səlis danışıq və yazı\n-Xəstələrlə işləməyi bacaran\n-Məhsullar haqqında ətraflı öyrənmək və məlumat vermək bacarığı\n-Müxtəlif metodlar axtarışında olan, bacarıqlı bəy və xanımlar müraciət edə bilər.\nQeyd: Əlavə iş yeri kimi də işləmək mümkündür. İş saatı sizə uyğun olaraq müəyyən olunur.\nÖz iradənlə biznesini qur\nProfessional satış təmsilçisi\nSatış sahəsində özünə güvənən, təcrübəli və potensiallı şəxsləri şirkətin satış təmsilçisi vəzifəsinə iş fəaliyyətinə dəvət edirik. Vəzifələr: - Satış texnologiyasının tətbiqi ilə məhsul realizəsinin təşkili; -\nBiznesin təşkili və idarə edilməsi BTK Group Biznesə baş lamaq istəyənlər, lakin bu sahədə təcrübəsiz olanlar və ya t əcrübəsi olub yenidən özlərini bu sahədə sınamaq istəyənlər üçün imkanlar yaradırıq. Yaşından,\nSalam xanımlar. Gəlin birlik olaq və bu çətin zamanda işsiz qalan həyat yoldaşlarımıza dəstək olaq. Evdən çıxmadan da bi z işləyə qazana bilərik. Online biznese qoşulmaqla siz həyat ınızı gözəlliyə doğru dəyişə\nKadr mutexesisi teleb olunur\nBTH COMPAYN. Kadr secm uzre inspektor teleb olunur.Esasen re hberlik isinde islemis sexsler herbiciler.polis .muellim ve diger idare etme sahesinde tecrubesi olan sexslere ustunluk verilecek.Duzgun kadr seciminin\nBiznes üzrə menecment\nBiznes istiqaməti üzrə çalışmaq istəyən şəxslər üçün iş təkl if edirik. İdarəçilik, rəhbər vəzifələrdə təcrübəli, bacarıq lı şəxslərə üstünlük veriləcək. İş haqqında: - Komanda üçü n menecerlərin seçilməsi; - Komanda\nAktiv menicer xanımlar teleb olunur\nEvdə online qazanc\nEziz xanimlar size gozel iw teklifim var artangelir evde otu raraq oz biznesinizi qurun oz geleceyinizi ozunuz qurun evde oturaraq gozel imkanlara sahib olun elave melumat ucun (wha tsapp)\nMTM Group sizə iş təklif edir.Müxtəlif ixtisaslı xanımlar şi rkətimizin ofisdaxili kadr hazırlığı, idarətmə, məlumatlandı rma, ofis meneceri, işlərinə dəvət olunur. Işə qəbul secim yolu ilədi. Təcrübəsi olmayanlar işə\nev alqi satqisi turlar avia biletler ev alqi satqisi cam balkon yeni bina evi rustavi masin bazari samsun galaxy tab 3 planset qiymeti yeni mekan .az islenmis qapilar sebet.az turlar.az kondisioner ustasi pitbull satisi coxlu ucuz telefonlar coxlu motosiklet motoru coxdur nokia 8800 islenmis mebeller


Bakıdan Qubaya hərəkət məhdudlaşdırılır - MINVAL.INFO\nBakı-Quba-Rusiya Federasiyası ilə dövlət sərhədi avtomobil yolunun 28-45-ci km-lik hissəsində təmir işlərinə başlanılıb.\nAzərbaycan Avtomobil Yolları Dövlət Agentliyindən verilən məlumata görə, təmir işləri yolun Quba istiqamətində aparılır. Təmir işləri bir neçə gün ərzində davam etdiriləcək. Bu müddət ərzində magistralın sözügedən hissəsində Quba istiqaməti üzrə hərəkət tam olaraq məhdudlaşdırılıb.\nYarana biləcək müvəqqəti narahatlığa görə Azərbaycan Avtomobil Yolları Dövlət Agentliyi vətəndaşlardan üzr istəyir və aparılan işlərə anlayışla yanaşmalarını xahiş edir.\nTarix: 2018/08/16 12:36


"Bu onlara açıq dərs olmalıdır" - Ceyhun Osmanlı - Sosium.Az\nPolitoloq Ceyhun Osmanlı yazır:\nQənimətlər Parkı və Muzeyi bu günə qədər Azərbaycanda qurulmuş və qurulacaq bütün park və muzeylərdən fərqlənir. Bu parkın hər bir qarışı sanki açıq dərsdir, canlı tarixdir!\nBu park Azərbaycanın Ermənistan üzərində həm hərbi, həm də psixoloji üstünlüyünün təcəssümüdür.\nAzərbaycan vətəndaşları bu parkda hər dəfə gəzərək hərbi qənimətlərlə tanış olduqca Azərbaycan ordusunun əzəməti, Ermənistan ordusunun acizliyini gözüylə görəcək, əldə edilən hər bir qənimətin texniki göstəriciləriylə tanış ola biləcək.\nParkı unikal edən digər bir cəhət isə xarici mütəxəssislərin mühəndisliyi ilə ermənilərin inşa etdiyi məşhur səddlərin eynisinin parkda yaradılmasıdır. Bu sədd Ermənistan ordusu üçün çox şey ifadə edirdi. Bütün erməni xalqı əmin idi ki, Azərbaycan ordusu bu səddi keçə bilməz. Ermənilər bu səddlərin tikintisinə milyardlarla vəsait xərcləmişdi. Bu sədd saysız-hesabsız minalardan, bataqlıqlardan, kirpi maneələrdən, çuxurlardan, dərələrdən, təpələrdən, tellərdən, aldadıcı hiylələrdən, istehkamlardan, silah anbarlarından, səngərlərdən, komanda nəzarət məntəqələrindən, sığınaqlardan, kazarmalardan ibarət idi.\nNəinki ermənilər, hətta onlara dəstək verən xarici qüvvələr də əmin idi ki, Azərbaycan ordusu erməni səddlərini keçə bilməz. Lakin Azərbaycan ordusu bu səddləri dağıtdı və bununla da bütün dünyada erməni ordusu, mühəndisləri və onların dəstəkçiləri barədə mifi darmadağın etdi.\nQənimətlər Parkında bu səddin eynisi yaradılıb. Ermənilərin öz səngərlərində və səngərlərdə tikdikləri yuvalardan Azərbaycan səngərlərinə doğru nəzərə çarpmadan baxmalarını nümayiş etmək üçün mulyajlarından istifadə edilib. Erməni əsgəri mulyajlarından istifadə etməklə ermənilərin öz səngərlərində istifadə etdiyi bütün hiylələr nümayiş olunub.\nHər kəsə bu parkı diqqətlə gəzməyi, öyrənməyi, xüsusilə Azərbaycan əsgərinin darmadağın etdiyi erməni səddlərinin hər bir incəliyi ilə tanış olmağı tövsiyyə edirəm.\nQısa zamanda ərsəyə gələn bu Park bir canlı tarixdir! Bir qürur mənbəyidir! Möhtəşəm bir əsərdir!\nBaşda Ali Baş Komandan olmaqla bu möhtəşəm əsərin yaranmasında əməyi keçən hər kəsə təşəkkür edirəm!


07 Dec 2021 | 09:28\n“Bu ilin 9 ayı ərzində meşə qanunvericiliyinin pozulması səbəbindən 19 nəfər işdən çıxarılıb”.\nBu barədə Trend-in sorğusuna cavab olaraq Ekologiya və Təbii Sərvətlər Nazirliyinin Dövlət Ekoloji Təhlükəsizlik Xidmətinin rəisi Hikmət Əlizadə məlumat verib.\nOnun sözlərinə görə, Meşələrin İnkişafı Xidməti və tabeli qurumlar tərəfindən ümumilikdə 2021-ci ilin 9 ayı ərzində meşə qanunvericiliyinin pozulması halları ilə əlaqədar 3 457 akt tərtib edilərək, 441 215 manat məbləğində ziyan hesablanıb.\n“Bundan 2 962 akt 6050 kubmetr həcmində 12 834 ədəd ağacın qanunsuz kəsilməsinə görə tərtib edilib. Meşə qanunvericiliyinin pozulması halları ilə əlaqədar 9 ay ərzində 216 478 manat məbləğində 186 iş hüquq mühafizə və məhkəmə orqanlarına göndərilib.\nHəmçinin meşə qanunvericiliyinin pozulması səbəbi ilə meşə təsərrüfatı işçilərindən 1 şəxsin vəzifə maaşı azaldılıb, 91 xəbərdarlıq, 112 töhmət, 42 şiddətli töhmət verilməklə 19 meşə təsərrüfatı əməkdaşının əmək müqaviləsinə Əmək Məcəlləsinin 70-ci maddəsinin “ç” bəndi ilə xitam verilib”, - deyə xidmət rəisi əlavə edib.


Lavrov Clintonun telefon zənglərinə cavab vermir?\n2021, 14 Aprel, çərşənbə, Bakı vaxtı 18:43\nABŞ. New York. Aktyorlar Suriya prezidenti Bashar al-Assad və Rusiyanın baş naziri Vladimir Putininin maskalarını taxaraq Suriyada baş verənlərə etiraz ediblər\n«QƏTL MAŞINI HƏLƏ DƏ İŞLƏYİR»\nBMT-nin Təhlükəsizlik Şurasının üzvləri yanvarın 31-də Ərəb Dövlətləri Liqasının Suriya ilə bağlı planını dinləmək üçün toplaşıblar. Suriyada 10 aydı ki, prezident Bashar al-Assadin istefası ilə bağlı etiraz aksiyaları keçirilir. BMT-nin qiymətləndirməsinə görə, aksiyalar zamanı 5 400 adam ölüb.\nQərb ölkələri Ərəb Dövlətləri Liqasının planını dəstəkləyir. Plana görə, prezident Bashar al-Assad istefaya getməli və müxalifətin iştirakı ilə milli hökumət formalaşdırılmalıdır.\nƏrəb Liqasının baş katibi Nabil Elaraby deyib ki, qan tökülməsinin qarşısını almaq üçün «təcili və həlledici» qərar verməlidir.\nQatarın baş naziri Sheikh Hamad bin Jassim al-Thani deyib ki, Suriyada «qətl maşını hələ də işləyir».\n«HƏRBİ MÜDAXİLƏ NİYYƏTİMİZ YOXDUR»\nBMT-nin Təhlükəsizlik Şurasındakı müzakirələrdə Sheikh Hamad deyib ki, o, hərbi müdaxiləyə çağırmır, amma hesab edir, Suriyaya qarşı iqtisadi sanksiyalar güclənməlidir ki, rejim xalqın tələblərini yerinə yetirməyin vacibliyini anlasın.\nABŞ dövlət katibi Hillary Clinton Suriyaya qarşı hərbi müdaxilə olunacağı ilə bağlı iddiaları təkzib edib:\n«Biz növbəti günlər Təhlükəsizlik Şurasında bir qərara gəlib Prezident Assad və onun rejiminə mesaj göndərəcəyik. Fikrimcə, aydındır ki, Ərəb Liqası əhəmiyyətli rol oynayıb və biz onun mövqeyini dəstəkləyirik. Və biz istəyirik qeyd edək ki, burda hər hansı hərbi müdaxilə niyyəti yoxdur».\nHillary Clinton əlavə edib ki, Suriya vətəndaş müharibəsinin astanasındadır.\n«TƏRƏFLƏRİN SİYASİ DİALOQUN TƏRƏFDARIYIQ»\nRusiyanın BMT-dəki nümayəndəsi Vitaly Churkin deyib ki, onlar münaqişənin həlli üçün Suriyada tərəflərin dialoqunun tərəfdarıdırlar:\nRusiyanın BMT-dəki nümayəndəsi Vitaly Churkin\n«Burda bizimlə Ərəb Liqası arasında vacib olan şeylər var və bu, siyasi dialoqun olmasına inamdır. Hökumət və partiyalar məşğul olmalıdır. Rusiya bu istiqamət üzrə işləyir. O cümlədən biz Moskvaya hökumət və müxtəlif qrup nümayəndələrini dəvət etmişik və dəvətimizin mahiyyəti də Ərəb Liqasının siyasi dəyişikliklərlə bağlı ilkin şərtləri olmadan gündəliyi müzakirə etməkdir».\nSuriyanın BMT-dəki səfiri Bashar Ja'afari isə bildirib ki, onun hökuməti münaqişələr üçün məsuliyyət daşımır. Ja'afari ABŞ və Avropa ölkələrini regionda müstəmləkəçilik siyasəti yürütməkdə ittiham edib.\nSOYUQ MÜHARİBƏ YENİDƏN BAŞLAYA BİLƏR?\nBMT-nin Təhlükəsizlik Şurasının bu günkü iclası isə nəticəsiz başa çatıb.\nRusiya və Çin Ərəb Dövlətləri Liqasının planını dəstəkləməkdən imtina edib. Rusiya Suriyada zorakılığı dayandırmağa ünvanlanmış qərar layihəsinə veto qoyub. Belə əsas gətirilib ki, qərar layihəsi xarici hərbi müdaxiləni açıq-aşkar istisna etmir.\nTəhlükəsizlik Şurasında müzakirələr başlayan ərəfədə ekspertlər bildiriblər ki, Suriya münaqişəsi üzündən ABŞ-Rusiya diplomatik münasibətləri yenidən pozula bilər. Onlar SSRİ və ABŞ arasındakı «soyuq müharibə» illərini xatırladıblar. Hillari Clinton isə deyib ki, Suriya vətəndaş müharibəsi astanasındadır:\n«Əhalinin böyük hissəsi silaha sarılanda zorakılıq nəzarətdən çıxır. Bizim hamımızın bir seçimi var: ya Suriya xalqının tərəfini tutmaq və ya da Suriyadakı zorakılığın məsuliyyətini daşımaq».\nYA SURİYA, YA MƏSULİYYƏT\nClinton deyib ki, bu böhran sülh yolu ilə həll olunmalıdır. Onun sözlərinə görə, Bashar al Assad istefaya getməli və demokratik islahatlara yol açan danışıqların başlanmasına şərait yaratmalıdır.\nRusiyanın xarici işlər naziri Sergey Lavrov isə Nyu-Yorka gəlməyib. O, Asiya-Sakit okean regionuna səfərdədir. Rusiya və Qərb mətbuatı yazır ki, o, Clintonla görüşdən qəsdən qaçır, hətta onun telefon zənglərinə də cavab vermir.\nBu iddialara Clinton belə cavab verib ki, o, hər şey barədə Lavrovla danışma niyyətindədir. Amma Lavrov Avstraliyadadır. «Mən də Avstraliyada olanda rabitə əlaqəsində problemlər olub» deyən Clinton əlavə edib ki, bu məsələdə intriqa axtarmağın tərəfdarı deyil.


Banklar dolları 'qara bazar' qiymətinə satmağa başlayacaq\n2022, 16 May, Bazar ertəsi, Bakı vaxtı 20:36\nAzərbaycan Mərkəzi Bankı (AMB) yanvarın 11-də valyuta mübadilə əməliyyatlarının aparılması zamanı müəyyən olunmuş faiz dəhlizini, yəni marjanı (-/+4%) ləğv edib. Bu barədə AMB artıq Mərkəzi Poçta və banklara məktub da göndərib. Marjanın tətbiqi birmənalı qarşılanmamışdı. Ekspertlər hesab edirdi ki, əgər ölkədə üzən məzənnə rejimi mövcuddursa, marja tətbiq edilməməlidir. Üzən məzənnə məsələsi Azərbaycanın milli iqtisadiyyat perspektivi üzrə Strateji Yol Xəritəsinin qəbulu ilə yenidən gündəmə gəldi. Sənəddə qeyd olunur ki, 2017-ci ildə tam üzən məzənnə rejiminə keçiləcək.\nƏslində, çaşqınlığa səbəb AMB-nin açıqlamaları idi. AMB ötən il bəyanat vermişdi ki, 2015-ci il dekabrın 21-dən üzən məzənnə rejiminə keçilməsi barədə qərar qəbul edilib. Bu qərardan bir neçə gün sonra, yanvarın 8-də (2016) AMB mübadilə əməliyyatları zamanı rəsmi məzənnənin +/-4%-i məbləğində marja qoydu.\nBuna da bax-'Manat üzərində basqının davam edəcəyi gözlənilir'\nMəsələ bundadır ki, üzən məzənnə rejimində məzənnə valyuta bazarında tələb-təklif əsasında, heç bir müdaxilə olmadan formalaşır. Ekspertlər marja qoyulmasının üzən məzənnə rejiminə uyğun olmadığını dedilər. Sonralar AMB idarəolunan məzənnə rejiminin mövcudluğundan danışdı. Üzən-tənzimlənən rejimdə isə məzənnə, əsasən, tələb-təklif əsasında müəyyən edilsə də, mərkəzi banklar kəskin tərəddüdləri əngəlləməkdən ötrü aktiv fəaliyyət göstərir.\nAncaq, deyəsən, hökumət və AMB bu dəfə ciddidir. Bəs, tam üzən məzənnə rejimində manatın taleyi necə olacaq? Artıq marja da ləğv olunur. Banklar valyutanı istədiyi qiymətə alıb, istədiyi qiymətə satacaq. Bu arada valyuta hərracı yeni formatda keçirilir. Yanvarın 12-də keçirilən ilk belə hərracda dollar bahalaşıb.\n«SABİT MƏZƏNNƏ İSTİFADƏ EDƏN ÖLKƏLƏR GEC-TEZ...»\nİqtisadçı-ekspert Ülvi Əmrahsoy deyir ki, sabit məzənnə rejimi olan ölkələrdə hər zaman satış limitlə olur: «Marjadan kənara çıxılmasına icazə verilmir. Ümumiyyətlə, sabit məzənnə istifadə edən ölkələr gec-tez bunun acı nəticəsi ilə qarşı-qarşıya qalırlar. Hətta Çin dollar qarşısında ixrac potensialını artırmaqdan ötrü, az da olsa, devalvasiyaya getməyə məcbur oldu».\nBuna da bax-'Əsas günahkarlar, başda Mərkəzi Bank olmaqla, bankirlərimizdir'\nOnun fikrincə, hazırda manatın məzənnəsi hərracda satılan dolların miqdarından asılıdır: «Marja ləğv olunarsa və banklara tələb olunan qədər dollar satılarsa, banklarda müştərilərin tələbini ödəyərsə, «qara bazar»ın önəmi azalacaq. Banklar dolları «qara bazar» qiymətinə satmağa başlayacaq. Bu isə 1.90 manat civarında satış deməkdir».\n«BU, HEÇ DƏ ARZUOLUNAN DEYİL»\nDigər iqtisadçı Vüqar Bayramova görə, marjanın ləğviylə Azərbaycanda liberal üzən məzənnəyə keçiləcək: «Amma AMB bunu cari tələbi ödəmədən həyata keçirərsə, hətta Neft Fondunun baş banka builki 7.5 milyard manatlıq transfertlərinə baxmayaraq, manatın dəyər itirməsinin qarşısını almaq mümkün olmayacaq. Liberal məzənnənin bu ilin yaz aylarında tətbiq olunacağı güman edilirdi. Amma belə görsənir ki, bu, daha tez baş verə bilər. Amma AMB-nin qısa zamanda liberal məzənnəyə keçidi heç də arzuolunan deyil».\nEkspert təəssüflə bildirir ki, ötən 2 il yarımda mili valyuta liberal məzənnə rejiminə hazırlaşdırılmadı. Onun fikrincə, liberal məzənnəyə keçid yaxın zamanlarda baş verərsə, o zaman dollar yenidən bahalaşacaq.


@ Xəbər Tarixi : 12 Temmuz 2019 16:25:12\nAlmaniyada ölkə sakinlərinin İslam dininə münasibətini əks etdirən sosioloji sorğu keçirilib.\n“Deutsche Welle” sözügedən araşdırmanın nəticələrini dərc edib.\nMəlum olub ki, Almaniyanın hər ikinci sakini İslam dinində təhlükə görür və ehtiyatla yanaşır. Üstəlik, İslam dininə qarşı mənfi yanaşma Almaniyanın qərbi ilə müqayisədə, özünü daha çox ölkənin şərqində göstərib.\nQeyd edək ki, Almaniyanın şərqində qərblə müqayisədə daha az müsəlman yaşayır.\nSorğuda iştirak edənlərin 13 faizi İslam dininə düşmənçilik hissi bəslədiklərini bildirib.\nAlmanların təxminən 33 faizi isə əksinə, İslam dinini ölkə üçün müsbət hal hesab edir.


Albalının faydaları » DADLI.Az - Dadlı Reseptlər, Tort Reseptləri, Asan Yemek Reseptleri\nReseptin məlumatları Baxış sayı: 4270\nTarix : 12.12.2016, 15:00\nMeyvələrin insan sağlamlığı baxımından nə qədər əhəmiyyətli olduğunu bilirik. Xüsusilə soyuq havaya görə bədənin müqavimətini artırmaq üçün bol-bol meyvə yemək lazımdır. Xəstəliklərdən can qurtarmaq üçün həddindən artıq derman atmağa ehtiyac yoxdur. Əksər hallarda albalı yemək kifayətdir. Gülgiller ailəsindən olub latinca adı “Cerasus Ovum” olan albalının ana vətəni Şimal Anadolu və Cənubi Qafqaz sayılır. Albalı C vitamini baxımından zəngin meyvə hesab olunur. Onun tərkibində B1, B2, B5 vitaminləri, maqnezium və kalsium var. Albalının ağrıkəsici xüsusiyyəti də mövcuddur. Meyvələri təzə və ya qurudulmuş olaraq istifadə edilə bilən albalı ayrıca cem, yemək, konserv ya da dondurulmuş qida olaraq da istifadə olunur. Bu meyvə aspirindən 10 qat daha çox ağrıkəsici təsirə malikdir. Buna səbəb meyvənin tərkibində antosiyanin maddəsinin olmasıdır. Xolesterolu və qan şəkərini azaldır. Albalılarda olan flavanoidlər bədəndəki zəhəri təmizləmək gücünə malikdir. Həmçinin nikotinin bədəndən atılmasında köməkçi olur.\nAlbalı ürik turşu və ürat duzlarının bədəndən atılmasını təmin etdiyi üçün ondan revmatizm və gut xəstəliklərilə oynaqların əhəngləşməsi və damar sərtliyinin müalicəsində də istifadə olunur. Tərkibində olan kinik turşu ilə böyrəklərdə daş və qum yaranmasının qarşısını alır. Ayrıca öd kisəsi daşının tökülməsində də rolu böyükdür.\nAlbalı ağacının tibbi baxımdan ən təsirli və əhəmiyyətli hissəsi meyvə saplarıdır. Albalının meyvələri yeyilərkən sapları atılmayıb kölgəli bir yerdə qurudulur. 30 qram albalı sapını 1 litr suda qaynadaraq hazırlayacağınız çay böyrəklərin fəaliyyətini sürətləndirərək sidikqovucu, qan və sidik yolları təmizləyicisi, öd axınını təmin edici kimi təsirlərə malikdir. Tərkibində olan bəzi minerallar vasitəsilə bədəndəki su tarazılığını nizama salar, orqanizmanı gücləndirici tonik funksiyasını yerinə yetirər.\nAlbalıdan istifadə həmçinin gənc qalmağın təbii yollarından biri sayılır. Amerika Birləşmiş Ştatlarının Texas əyalətində aparılmış araşdırmaya görə, albalıda yüksək dərəcədə “melatonin” də var. Qeyd edək ki, melatonin təbii olaraq bədən tərəfindən ifraz olunan, yuxunu tənzimləyən və yaşlanmanı gecikdirən bir antioksidandır. Gilənarın diabet xəstəliyində şəkər səviyyəsini aşağı saldığı, xərçəngin yaranmasının qarşısını aldığı, əzələ yaralanmalarında ağrını azaltdığı iddia edilir. Bu meyvələrdən ən yaxşı şəkildə faydalanmaq üçün tər halda lazımdır. Qış aylarında ən yaxşısı isə quru albalı yeməkdir. Konservlər, hazır satılan albalı sularından istifadə etməmək məsləhətdir.\nEtiketlər: albalı, istifadə, meyvə, olunur, yemək, malikdir, olaraq, Albalı, Albalının, turşu, sayılır, tərkibində, ağrıkəsici, bədəndəki, bədəndən, təmin, Tərkibində, yaranmasının, qarşısını, əhəmiyyətli


Yunanıstan parlamenti daha artıq islahatlara səs verir\nQanuvercilər məhkəmə və bank islahatlarını müzakirə etmək məqsədilə fövqəladə iclas keçirir\nYunanıstanın Baş naziri Aleksis Tsipras ölkə banklarının rəhbərləri ilə görüşüb. Qanuvercilər isə Yunanıstanın Avropadan kredit ala bilməsi üçün tələb olunan məhkəmə və bank islahatlarını müzakirə etmək məqsədilə fövqəladə iclas keçirir.\nYunan bankları üç həftədən sonra ilk dəfə olaraq bazar ertəsi fəaliyyətlərini davam etdirib, lakin bəzi məhdudiyyətlər hələ də qüvvədə qalır.\nBaş nazirlə görüşəndən sonra müxbirlərlə danışan Hellenik Bank Assosiasiyasının prezidenti Luka Katseli bankların normal fəaliyyətilərinin bərpa edilməsinin hər kəsin marağnda olduğunu deyib.\nYunan qanunvericilərinin müflisləşmiş banklar və xilas prosesinin qanuniliyinə dair səsvermə keçirəcəyi gözlənilir. Bunlar avrozona və Beynəlxalq Valyuta Fondudun danışıqlar müqabilində irəli sürdüyü şərtlərdir.\nBanklar açılandan sonra əmanətçilər öz hesablarından əmanətlərini götürməyə çalışıb. Bəzi məhdudiyyətlər aradan qaldırılsa da, insanlar hesablarından həftədə sadəcə 465 dollar pul çıxara bilər. Bundan öncə bankomatlardan bir gün ərzində yalnız 65 dollar pul çıxarılmasına icazə verilirdi.\nYunanıstanda eyni zamanda, qəhvə, restoran yeməkləri və taksi daxil olmaqla bir sıra məhsullar və xidmətlərin qiymətlərində 13-23 faiz vergi artımı qeydə alınıb. Bu isə Yunanıstanın yeni xilas paketi müqabilində həyata keçirdiyi ixtisarların bir hissəsidir.


mks.az - Intizam tənbehi ilə bağlı 1 və 6 ay müddətin MİSALLARLA izahı\nCümə, 06 Noyabr 2020 05:16\nIntizam tənbehi ilə bağlı 1 və 6 ay müddətin MİSALLARLA izahı\nSatışı davam edən "Əmək Qanunvericiliyi və Şərhlər Toplusu 2020" kitabından seçmə\nQeyd etdiyimiz ki, hadisənin baş vermə və aşkar olunma tarixlərinə yanaşmalar fərqlidir. Aşkar olunma tarixindən keçən bir ay müddətində işçiyə intizam tənbehi verilməsi nəzərdə tutulub. Amma mümkündür ki, intizam tənbehinə cəlb edilməsi nəzərdə tutulan hadisənin baş vermə tarixi ilə aşkar olunma tarixi arasında aylarla fərq olsun. Əmək Məcəlləsinin 187-ci maddəsinin üçüncü hissəsində qeyd edilib ki, intizam xətasının törədildiyi gündən altı ay keçdikdən sonra işçiyə intizam tənbehi verilə bilməz.\nMisal 1. İşçisinin səhvi nəticəsində 1 mart 2019-cu il tarixdə əkilməli olan kənd təsərrüfatı məhsulunun səpini gec tarixdə - 15 mart 2019-ci ildə həyata keçirilib. İşəgötürən qeyd edilən çatışmazlığı 15 may 2019-cu il tarixdə aşkar edib. Bu halda işəgötürən işçiyə intizam tənbehi tətbiq edə bilər. Çünki intizam tənbehinə səbəb olan hadisənin baş verməsindən 2 ay ötəndən sonra işəgötürən onu aşkar edib.\nMisal 2. Mühasib vəzifəsində çalışan işçi 1 mart 2019-cu ildə aylıq hesabatların hazırlanmasında səhvə yol verib. Maliyyə departamenti dekabr ayında maliyyə hesabatlarının tərtibi zamanı mühasibin səhv etdiyini müəyyən edir və mühasibatlıq bölməsinin rəhbərliyi işçinin cəzalandırılması üçün təqdimat yazır. İşəgötürən xidməti araşdırmanı həyata keçirən komissiyanın rəyinə müvafiq olaraq, 15 dekabr 2019-cu il tarixdə işçinin cəzalandırılması barədə əmr imzalayır. Belə əmr qanuni sayıla bilməz, çünki intizam tənbehinə səbəb olan hadisənin baş vermə tarixindən 6 aydan çox müddət keçib.


Şuşa ilə bağlı qanun layihəsi müzakirə olundu\n14:42 26 May 2021 Oxunub :465\nMilli Məclisin Mətbuat və ictimaiyyətlə əlaqələr şöbəsindən Azvision.az -a verilən məlumata görə, iclası açan Milli Məclisin Mədəniyyət komitəsinin sədri Qənirə Paşayeva “Azərbaycanın mədəniyyət paytaxtı – Şuşa şəhəri haqqında” qanun layihəsini ikinci oxunuşda təqdim edib. Bildirib ki, bu tarixi qanun layihəsi birinci oxunuşda geniş müzakirə olunub. Diqqətə çatdırıb ki, deputatların birinci oxunuşda səsləndirdiyi təkliflər bu qanun qəbul edildikdən sonra onun tətbiqi ilə əlaqədar qəbul ediləcək sənədlərdə öz əksini tapacaq.\nMüzakirələrin yekununda “Azərbaycanın mədəniyyət paytaxtı – Şuşa şəhəri haqqında” qanun layihəsi ikinci oxunuşda parlamentin plenar iclasına tövsiyə olunub. Onlayn iclasda Milli Məclisin deputatları Novruz Aslanov, Cavanşir Feyziyev, Əli Məsimli, Fazil Mustafa, Əziz Ələkbərli, Elşən Musayev, Ülviyyə Ağayeva və Ülviyyə Həmzəyeva iştirak ediblər.\nTeqlər: Milli-Məclis Komitə Şuşa


“Biz Obamanı öldürməyə hazırlaşırdıq”\n1 İyul 2015 14:54\nRusiya müxalifətçisi Boris Nemtsovun qətlində iştirakda ittiham edilən Anzor Qubaşev ifadə verib.\nPublika.az “Kommersant” nəşrinə istinadən xəbər verir ki, Qubaşev müxalifət liderini anti-rus və anti-islam fikirlərinə görə öldürdüklərini bildirib.\nQubaşev öz təşəbbüsü ilə martın 18-də ifadə verib. O bildirib ki, Nemtsovu çoxdan izləyib. Şübhəli müxalifətçinin dövlətin şərəfini ləkələdiyini, xalqı təhrik etdiyini deyib. Qubaşevin sözlərinə görə, Nemtsovun Ukrayna münaqişəsi ilə bağlı mövqeyi onu hiddətləndirib. O qeyd edib ki, müxalifətçi Rusiyaya böhtan atırdı və Ukraynada baş verənləri burada həyata keçirmək istəyirdi. Qubaşev bildirib ki, Nemtsov Qərb, şəxsən ABŞ prezidenti Barak Obama tərəfindən maliyyələşdirilirdi.\nQubaşevin sözlərinə görə, Obama və Fransa prezidenti Fransua Ollandın Məhəmməd peyğəmbərin karikaturaların nəşrini dəstəkləməsi də onu hiddətləndirib. Şübhəli bildirib ki, hətta Obamanı güllələməyə hazırlaşıb.\n“Kommersant”ın məlumatına görə, Qubaşev cinayətin detallarını açıb. O bildirib ki, qətlə hazırlıq yanvar ayında başlanıb və Nemtsovun ev ünvanını tapmaq mümkün olub. Onun sözlərinə görə, digər şübhəlilər Zaur Dadayev və Beslan Şavanovla (sonuncu aparılan əməliyyatın gedişatında öldürülüb) Nemtsovu izləyirdi.\nQubaşev qətlin sifarişli olmadığını deyib. “Bizə heç kəsin dəstəyi lazım deyildi. Onu öldürmək bizin öz hədəfimiz idi. Nemtsov öz fikirləri ilə bizi provokasiya etdi”, - o deyib.\nİşin fiqurantı həmçinin vurğuladı ki, cinayətdə iştirakda peşman deyil: “Mən indi də peyğəmbəri təhqir edən istənilən adamı vurardım. Məndə belə bir imkan olsaydı, Obamanı düşünmədən güllələyərdim”.\nZaur Dadayev və Anzor Qubaşevə cinayət işi üzrə ittiham irəli sürülüb. Cinayət işində əsas fiqur Çeçenistan Respublikasının Daxili İşlər Nazirliyinin daxili qoşunlarının “Şimal” batalyonun komandirinin sabiq müavini Zaur Dadayev hesab olunur. Digər üç nəfər – Qubaşevin qardaşı Şahid, Tamerlan Əskərxanov, Xamzad Baxayev və axtarışda olan Ruslan Qeremeyev hələlik şübhəli hesab olunurlar.\n“Şimal” batalyonunun keçmiş qulluqçusu Ruslan Qeremeyevin Birləşmiş Ərəb Əmirliklərindən Rusiyaya qayıtdığı bildirilir.


Materiallar 06.01.2017 » Səhifə 10 » XalqInfo.az Xəbər Portalı\nNikah zamanı şahid şərt olsa da...\n6-01-2017, 09:13 93 0\nNikah bağlanarkən sənəddə həm qadın, həm də kişi tərəfdən nikah şahidi qismində 2 nəfər həmin sənədi imzalayır. Ancaq maraqlıdır ki, onlar sənədi imzalasalar da nə məsuliyyətləri var, nə də öhdəlikləri. Maraqlıdır görəsən bəs onda nikah şahidliyinin mövcud olmasına səbəb nədir? Onlar nikah\n6-01-2017, 08:35 124 0\n“Qarabağ”ın futbolçusu Muarem Muarem Antalyada bu gün başlayan qış təlim-məşq toplanışında klubun rəsmi saytına açıqlamalar verib. “Xalqinfo” xəbər verir ki, makedoniyalı futbolçu ilk olaraq istirahət müddətdindən danışıb: “İstirahət dönəmi mənim üçün yaxşı keçdi. Şəxsi həyatımda bəzi\nBu dəfə atəşkəs rejimi ümumilikdə 44 dəfə pozulub\n6-01-2017, 07:38 69 0\nErməni silahlı bölmələri cəbhənin müxtəlif istiqamətlərində iriçaplı pulemyotlardan da istifadə etməklə sutka ərzində atəşkəs rejimini ümumilikdə 44 dəfə pozub. “Xalqinfo”nun Müdafiə Nazirliyinə istinadən məlumatına görə, Ermənistanın Berd rayonunun Mosesqex, Ayqepar, Çinari kəndlərində yerləşən\n6-01-2017, 01:19 90 0\nBöyük Britaniyanın baş naziri Tereza Mey ABŞ-ın yeni seçilmiş prezidenti Donald Trampla görüşmək üçün yazda ABŞ-a səfər edəcək. “Xalqinfo” xəbər verir ki, bu barədə “Frans Press” agentliyi Britaniya hökumətinə istinadən məlumat yayıb. Məlumata görə, administrasiyanın əməkdaşları görüşün detalları


Mətbuat Şurası şikayətlərə baxdı -Bəzi saytlara xəbərdarlıq etdi - Azinforum.az İnformasiya Portalı\nAna səhifə / Media / Mətbuat Şurası şikayətlərə baxdı -Bəzi saytlara xəbərdarlıq etdi\nMətbuat Şurası şikayətlərə baxdı -Bəzi saytlara xəbərdarlıq etdi\nBu gün Azərbaycan Mətbuat Şurasının Şikayətlər üzrə Komissiyasının növbəti iclası keçirilib. Modern.az xəbər verir ki, toplantını giriş sözü ilə açan komissiya sədri, Jurnalistlərin Həmkarlar İttifaqının rəhbəri Müşfiq Ələsgərli gündəlikdəki məsələlər barədə məlumat verib. Gündəlik səsə qoyularaq qəbul edilib.\nÖncəki Sobçak prezidentliyə namizəd oldu\nNövbəti Balıq yağı həqiqətən faydalıdırmı? –Bunlara diqqət edin


Uşağın pəhrizindəki mərciməklər - Balaca uşaq - 2021\nUşağın pəhrizindəki mərciməklər\nPaxlalı bitkilər bir çox evdə hələ də diqqətdən kənarda qalır və qiymətləndirilmir. Bu vaxt onların yüksək bir qida dəyəri var və bir neçə aylıq uşağın pəhrizində vacib bir tərkib hissəsi ola bilər. Sağlam təkliflərdən biri hesab edilən mərcimək altı aylıq yaşdan sonra verilə bilər. Bu gün mətbəxi uğurla əvəz edən vegetarianlar tərəfindən xüsusilə təqdir olunur.\nYağsızdır (buna görə bişirərkən bitki və ya heyvan yağı əlavə etməlisiniz). Bir çox vacib maddələr təqdim edir: kalsium, fosfor, karotin, dəmir, B1, B2, PP və C qiymətli vitaminlər.\n100 qram mərciməkdə 26 qram protein var! Bundan başqa, o da var çox aşağı glisemik indeks, buna görə diyet zamanı uğurla istifadə edilə bilər. Böyük miqdarda ehtiva edir triptofan, yaxşı yuxuya təsir edən serotonin və melatoninin bir xəbərçisi. Xüsusilə əhəmiyyətli bir qaynaqdır dəmir, buna görə onu bütün il boyu gənc uşaqlara verməyə dəyər: əlavə və ya əsas kursun vacib tərkib hissəsi kimi. Bundan əlavə, qan şəkərinin səviyyəsini normallaşdırır və bədəni təmin edir daimi enerji təchizatı, buna görə qəlyanaltı riskini və şirniyyat istəyini azaldır! Glutensizdir, buna görə də özü tərkibində pəhrizin vacib bir hissəsi ola bilər.\nMərci necə bişirmək olar\nMərciməklər gənc valideynlərin mətbəxində əla bir məhsuldur. Tez və asanlıqla hazırlana bilər - digər paxlalılardan fərqli olaraq islatma tələb etmir. Bundan əlavə, ucuz və asanlıqla mümkündür!\nMərcimək qablar bir zarafat içində hazırlana bilər! Mərci taxılları tez bişirilir. Çeşiddən asılı olaraq ortalama 10-30 dəqiqə. Bununla birlikdə diqqətli olmalısınız - mərciməkləri aşmaq asandır, yumşaq olub olmadığını zaman-zaman yoxlamağa dəyər.\nPişirmə sonunda duz əlavə edin (əgər varsa). Daha əvvəl səpilmiş mərcimək taxıllarını sərtləşdirir. Bundan əlavə, pomidor və şərabın mərciməklərin bişirmə müddətini uzatdığını bilmək yaxşıdır, buna görə lobya yumşaldıqda əlavə etmək yaxşıdır.\nMərciməklər - bunları necə yeyirsiniz?\nMərci yalnız şorba, düyü, güveç, salat, pasta, kəsik, pirojna və köftədən əlavə yeyilə bilər. Qarağat (zerdeçal) ilə yaxşı gedir və nanə ilə çox dadlıdır.\nMərciməklərin asanlıqla yumşaq olmasına görə souslar üçün əladır, bu da qaymaqlı bir tutarlılıq verir.\n1 stəkan quru mərcimək - bişirdikdən sonra - 2-2,5 fincan mərcimək\nMərciməkləri necə saxlamaq olar\nMərciməkləri sıx bir şəkildə qapalı bir qabda qaranlıq və sərin yerdə saxlayırıq.\nBişmiş mərciməklər soyuducuda bir həftəyə, dondurucuda isə yarım ilə qədər dayana bilər.\nMərci hansı formada alacağıq?\nBir neçə növ mərcimək var:\nqırmızı - çox populyar və asanlıqla mövcuddur, tez bişirir, incə və incə olur,\nyaşıl - qırmızı mərcimək qədər məşhurdur, biraz daha uzun yemək tələb edir,\npalıdı - çətindir, bişdikdən sonra dağılmır, buna görə salatlara ən uyğun gəlir,\nsarı - biraz şirin dad,\npuy - Fransız mərcimək, yəqin ki, dünyanın ən dadlısıdır, bişirildikdən sonra öz formasını saxlayır.\nKonservləşdirilmiş mərciməklər (pomidor sousunda və ya köri içərisində) də bazarda mövcuddur, lakin özümüz hazırlayacağımız təzə mərcimək, şübhəsiz ki, sağlamdır.\nTorpaq mərciməkləri sizə çörək hazırlamaq üçün əsas kimi istifadə edilə bilən un verir.\nNövbəti səhifədə mərci qabları üçün reseptlər.\nVideo: Körpə uşaqlarda qidalanma - Nələrə diqqət etməliyik? (Dekabr 2021).\nCopyright 2021 \_ Uşağın pəhrizindəki mərciməklər...


ictimai – Yenicag.Az\nAna Səhifə Etiket: ictimai\nictimai etiketinə aid xəbərlər.\nSərt karantin rejimi ilə bağlı qərarın qəbul edilməsi əhalidə bir sıra suallar yaradıb. Baş Nazir Əli Əsədovun “Bakı, Sumqayıt, Gəncə, […]\nPandemiya dövründə ictimai nəqliyyatdan necə istifadə etməli? - VİDEO\nDaha 50 min ödənişli ictimai iş yeri yaradılır - RƏSMİ\nREYD - Bəzi ictimai yerlərdə qəlyan çəkilməsi halları aşkarlandı - SİYAHI/FOTOLAR\nRauf Arifoğlu çox fərqli bir kampaniyaya imza atıb.\nAzərbaycanda 13 illik veriliş bağlandı


Şəhərətrafı dəmir yollarında təmassız ödəniş sistemi tətbiq olunub – İstiqlal.az\nAna Səhifə/İqtisadiyyat/Şəhərətrafı dəmir yollarında təmassız ödəniş sistemi tətbiq olunub\n02 İyun 2021 13:23\nBu gün “Visa” beynəlxalq şirkəti “Azərbaycan Dəmir Yolları” QSC, Azərbaycan Mərkəzi Bankı (AMB) və Azərbaycan Beynəlxalq Bankı ilə tərəfdaşlığı, şəhərətrafı dəmir yollarında təmassız ödəniş sisteminin tam şəkildə istifadəyə verilməsini elan edib.\n“APA-Economics”in məlumatına görə, artıq Bakı və Sumqayıt şəhərləri arasında ən sürətli sərnişin daşımalarını təmin edən və sərnişinlərin geniş istifadə etdikləri Abşeron dairəvi dəmir yolunun bütün stansiyalarında ölkənin istənilən bankı tərəfindən buraxılmış kartların sahibləri üçün təmassız ödəniş etmək mümkündür. Sərnişinlər gediş haqlarını təmassız ödəniş kartları və üzükləri vasitəsilə rahat və təhlükəsiz ödəyə bilərlər . Hazırda Abşeron dairəvi dəmir yolunun 14 stansiyasının hamısında hər iki istiqamətdə təmassız oxuyucu cihazlar ilə təchiz edilmiş turniketlər quraşdırılıb. Azərbaycan Dəmir Yollarında təmassız ödəniş sisteminin qurulması həm elektron ödənişlərin qəbulu, həm də ölkənin nəqliyyat infrastrukturunun müasirləşdirilməsi baxımından strateji əhəmiyyətə malikdir . Çünki bu addım sərnişinlərin ödəmə təcrübəsini yaxşılaşdırmaqla yanaşı , sərnişin daşımalar operatoru nəqliyyat sistemini daha səmərəli idarə etməyə imkan verəcək Sözügedən layihənin bir hissəsi olaraq, dairəvi dəmir yolunun bütün stansiyalarında yerləşdirilmiş 27 biznes terminalı vasitəsilə sərnişinlər təmassız şəkildə əlavə ödəniş edərək biletlərin kateqoriyasını biznes sinfinədək yüksəldə bilərlər. Sərnişin tərəfindən ödənilən tarif məsafədən asılıdır – gediş haqqı sərnişinin keçdiyi stansiyaların sayına əsasən avtomatik hesablanır. Beləliklə, sərnişinlər gediş haqlarını tez , rahat və təhlükəsiz qaydada ödəyirlər. Nəqliyyat operatoru isə təmassız ödənişlər sayəsində sərnişinlərin qeydiyyatı və daşınması proseslərini optimallaşdırılması, eləcə də əlaqədar xərcləri azaldır .\nBu mühüm infrastruktur layihəsi Azərbaycan Respublikasının Mərkəzi Bankının təşəbbüsü və dəstəyi ilə həyata keçirilir. Layihənin icrası Üçün əsas xidmət təchizatçısı olan “Azərbaycan Dəmir Yolları” QSC, layihənin ekvayeri Azərbaycan Beynəlxalq Bank , Ödəniş xidmətlərinin təchizatçısı “IBA Group”, sistemlərin inteqratoru va proqram təminatı idarəedici qismində “RBC Consulting”, bank prosessoru olan “AzerCard” və texnoloji tərəfdaş qismində “Visa” öz səylərini birləşdiriblər.


"AQO" MONİTORİNQ QRUPU AZƏRBAYCANA SƏFƏRİNİN YEKUNLARI BARƏDƏ BƏYANAT YAYIB\n"AQO" MONİTORİNQ QRUPU AZƏRBAYCANA SƏFƏRİNİN YEKUNLARI BARƏDƏ BƏYANAT YAYIB\nDağlıq Qarabağ Münaqişəsi 1 İyul 2005 21:17 (UTC+04:00)\nAvropa Şurası nazirlər Komitəsinin "AQO" monitorinq qrupunun nümayəndə heyəti iyulun 1-də Azərbaycana üçgünlük səfərinin yekunlarına qiymət verilmiş bəyanat yayıb.\nTrend agentliyi xəbər verir ki, monitorinq qrupunun bəyanatında qeyd olunur ki, Azərbaycan rəhbərliyi Azərbaycanda demokratik islahatların dəstəklənməsində açıq mövqe bildirib.\n"Prezident İlham Əliyev ölkədə azad və ədalətli parlament seçkilərinin keçirilməsində dövlət instansiyalarına qanun pozuntularının aradan qaldırılmasında dəqiq göstəriş verildiyini qeyd edərək qətiyyət bildirib"-deyə bəyanatda qeyd olunur.\n"AQO" qrupu qeyd edir ki, Azərbaycan rəhbərliyi bir sıra vacib qərarlar qəbul edib ki, bunların davamı ölkədə demokratik islahatların təkmilləşdiriləmsinə imkan verəcək.Xüsusilə toplantı azadlığının təmin edilib, siyasi məhbusların problemlərinin aradan qaldırılması üzrə işçi qrup təşkil edilib.\n"AQO" qrupu həmçinin 2003-cü ilin oktyabr hadisələrində iştirakına görə həbs edilmiş iki müxalifətçiyə Azərbaycan parlamentinə öz namizədliyini irəli sürmək üçün icazə verən məhkəmə qərarını alqışlayıb. "Biz ümid edirik ki, qalan beş müxalifətçinin buraxılmasına dair məsələ də öz müsbət həllini tapacaq"-deyə bəyanatda qeyd olunur.\nXatırladaq ki, alman diplomatı, səfir Ronald Vegenerin başçılıq etdiyi "AQO" qrupu iyunun 30-da ölkədə daxili siyasi vəziyyətin öyrənilməsi məqsədilə Azərbaycana gəlib. "AQO" qrupuna Fransa, Almaniya, Niderland, Rumıniya, İsveç, İsveçrə və Türkiyənin daimi nümayəndəliklərinin rəhbərləri ilə yanaşı Avropa Şurası Katibliyinin üç əməkdaşı da daxildir.


Pərakəndə ticarət yeni inkişaf mərhələsindədir - serqqapisi.az\nNəşr edilib 26.01.2018 09:18 |\nBiznesdə istənilən sahənin inkişafı pərakəndə sektorunun vəziyyətindən asılıdır. Bu, istehsal sahəsi də ola bilər, xidmət sahəsi də. Son nəticədə, bütün məhsul və xidmətlərin fokuslandığı hədəf nöqtəsi istehlakçı kütləsidir. Çünki istehlakçının məhsulla ilk təması, o məhsulun keyfiyyəti, dəyəri, qiyməti haqqında ilkin təsəvvürü bu sektordan başlayır. Bu sadaladıqlarımızı xidmət sektoruna da aid etmək olar.\nÖtən yazıda da qeyd etdiyimiz kimi, pərakəndə ticarət istehsalçının düşüncə və ideyalarının son nəticəsi olaraq istehsal etdiyi məhsulların istehlakçı ilə “görüşdüyü” son nöqtədir. Bundan əlavə, marketoloqlar öz işlərini ən yaxşı burada nümayiş etdirə bilir, sahibkarlar məhsullarının keyfiyyətini, reklamçılar reklamlarının təsirini məhz pərakəndə ticarətdə öyrənirlər. Əbəs yerə demirlər ki, güclü sahibkarlar sinfi pərakəndə ticarətdə formalaşır. Bu, o deməkdir ki, əsl sahibkarlar istehlakçının nə istədiyini elə bu sektorun köməyi ilə müəyyən edirlər. Nəyi, necə və nə zaman etməyi yalnız biznesin bu sahəsi diktə edir. Fərqi yoxdur, istehsal edilən neft olsun və yaxud adicə bir qələm. Elə buna görədir ki, pərakəndə ticarəti ölkə biznesinin aynası da adlandırırlar. Digər tərəfdən, müasir dövrdə istənilən ölkənin iqtisadi inkişafını iki təməl prinsip üzərində müəyyənləşdirirlər: tikinti sektorunun inkişafı və pərakəndəçilik atmosferi. Əgər bu iki sahədə irəliləyiş hiss olunursa, demək ki, iqtisadi inkişafdan danışmaq olar. Bu yanaşma iqtisadi nəzəriyyələrdə öz əksini tapmasa da, praktik baxımdan özünü çoxdan isbat edib. Pərakəndəçilik sektoruna bu qədər həssas yanaşmağımızın səbəbi odur ki, biznesin bu sahəsi olmasa, hərtərəfli inkişafdan danışmaq, sadəcə, mümkün deyil. Sevindirici haldır ki, son illərdə muxtar respublikamızda da pərakəndə ticarətin sürətlə inkişaf etdiyinin şahidi oluruq. Bu inkişafın gözlə nəzərəçarpan tərəfi muxtar respublikada yerli istehsal məhsullarının növ və çeşidinin artması, yeni ticarət və xidmət obyektlərinin fəaliyyətə başlaması, ixracyönümlü məhsul bazarlarının genişlənməsi və sairdir. Son illərdə bu sahədə görülən işləri pərakəndəçilər üçün uğurlu saymaq olar.\nQeyd edək ki, son 10-15 ildə dünya pərakəndəçilik sektorunda ortaya çıxan bəzi trendlərin tətbiqi hər yerdə olduğu kimi, muxtar respublikamızın paytaxtı Naxçıvan şəhərində də hiss olunur. Bu trendlər, əsasən, bunlardır: yeni tikilən ticarət obyektlərinin anbar-lojistika sisteminin təkmilləşdirilməsi, obyektə yaxın ərazidə parkinqin təşkili, istehlakçının seçim imkanlarının artırılması, alış-verişin istirahət və əyləncə ilə birlikdə təqdim olunması və sair. Məsələn, “Cahan Holdinq” Şirkətlər İttifaqına məxsus “Cahan” Alış-Veriş Mərkəzi 2011-ci ildən fəaliyyətə başlayıb. Ötən illər ərzində mərkəz tikinti materiallarının, ev əşyalarının, ərzaq məhsullarının satışından tutmuş yeni xidmət sahələrinin yaradılmasınadək böyük bir yol keçib. İstehlakçı xidmətləri müasir standartlara uyğun qurulub. 10 min kvadratmetr sahəsi olan mərkəzdə yerli məhsullarla yanaşı, dünyanın tanınmış şirkətlərinin də məhsulları alıcılara təklif edilir. Burada çalışan əsas xidmət heyəti Türkiyə Respublikası və Birləşmiş Ərəb Əmirliklərində kurs keçməklə marketinq xidmətlərinin ən yüksək səviyyədə təqdim olunmasına çalışır. Eyni zamanda ticarət obyektinin yerləşdiyi ərazidə əyləncə və istirahət mərkəzi də yaradılıb, burada iaşə xidməti təşkil olunub, avtomobillər üçün geniş meydan ayrılıb. Bu da şəhər sakinlərinin və qonaqların alış-veriş mərkəzinə rahat şəkildə gəlməsinə və buradakı xidmətlərdən lazımınca yararlanmasına imkan verir.\nƏvvəlki yazılarımızda da qeyd etdiyimiz kimi pərakəndə ticarətdə istehlakçı üçün ən mühüm amil seçim imkanıdır. Bu isə müasir dövrdə biznesdə dar ixtisaslaşmanı labüd edir. Çünki bu cür ixtisaslaşmaya getmədən istehlakçı üçün əlçatan olmaq mümkün deyil. 2016-cı ildə Naxçıvan şəhərinin Atabəylər məhəlləsində Avtomobil və Ehtiyat Hissələrinin Satış Mərkəzi və yeraltı qarajın istifadəyə verilməsi muxtar respublikada avtomobil satışı və təmiri sektorunda dar ixtisaslaşmanın əsl nümunəsidir. Yaxın keçmişə nəzər salsaq, iki-üç il bundan əvvəl avtomobilini təmir etdirən və ya satmaq istəyən şəxs bir çox problemlərlə və əlavə olaraq vaxt itkisi ilə qarşılaşmalı olurdu. Getdiyi təmir xidməti sexində (halbuki bu kimi təmir sexləri avtomobil markalarına görə qruplaşmayıb) hər hansı ehtiyat hissəsi almaq üçün əlavə xərc çəkməklə şəhərin müxtəlif yerlərinə səpələnmiş mağazalara baxmalı idi. İndi isə avtomobilini satmaq, ona müxtəlif ehtiyat hissəsi almaq və digər xidmətlər üçün bir mərkəzə getmək kifayətdir. Eyni zamanda alqı-satqı zamanı avtomobillərin dövlət qeydiyyatı və sığorta olunması məqsədilə mərkəzdə səyyar xidmətin təşkili də təmin edilib.\n2016-cı ildə Naxçıvan şəhərinin Heydər Əliyev prospektində istifadəyə verilən 19 nömrəli yeni ictimai yaşayış binası gözəlliyi ilə yanaşı, birinci mərtəbəsində yerləşən ərzaq mağazası ilə də istehlakçı marağını əhatəli təmin edən bir satış obyekti kimi diqqəti cəlb edir. Ümumi sahəsi 687 kvadratmetr olan ərzaq mağazası “Sizin market” adı ilə qısa müddətdə hər kəsin marketi olduğunu göstərə bilib. İstehlakçılar üçün bu obyektin cəlbediciliyi münasib qiymət, çoxsaylı növ və çeşid, yerli məhsullarla yanaşı, xarici ölkələrdə istehsal edilən və mənşə sertifikatı olan məhsulları da əldə edə bilməsi ilə də bağlıdır. Etiraf etmək lazımdır ki, indiyədək şəhər mərkəzində yalnız yerli və idxal ərzaq məhsullarını növ və çeşidlilik baxımından bu qədər geniş sahədə təqdim edəcək ticarət obyekti mövcud olmamışdı. İki ilə yaxındır, fəaliyyət göstərən bu ticarət obyekti müştərilərin bu sahədəki tələbatlarını ödəyir.\nNaxçıvan şəhərində ötən il istifadəyə verilən ticarət obyektləri də pərakəndəçilik sektorunun uğuru kimi qiymətləndirilə bilər. Bunlardan biri “İdeal” ətriyyat və kosmetika mağazasıdır ki, bu mağaza öz məhsulları ilə yanaşı, dünyanın məşhur firmalarının istehsal etdikləri məhsulları da alıcılara təqdim edir. Biz bu mağazanın simasında da dar ixtisaslaşmanın şahidi oluruq. Çünki bundan əvvəl yerli istehlakçılar dünyanın brend ətriyyat və kosmetika vasitələrini almaq üçün etibarlı mağaza tapmaqda çətinlik çəkirdilər. İndi isə “İdeal” bu vəzifəni yerinə yetirməklə sektordakı boşluğu doldurmağa çalışır.\n2017-ci ildə Naxçıvan şəhərinin Əziz Əliyev prospektində istifadəyə verilən “Danyeri” istehsal və xidmət sahəsi isə hər iki sahəni özündə birləşdirən ticarət obyekti kimi diqqətçəkicidir. Daha doğrusu, bu ticarət obyektində işə kompleks yanaşmanın şahidi oluruq. Buradakı zirzəmi ilə birlikdə 4 mərtəbədən ibarət olan binada gündəlik istehsal gücü 500 kiloqram olan dondurma, istehsal gücü saatda 800 çörək olan milli çörək və istehsal gücü saatda 80 kiloqram olan unlu-qənnadı sahələri, 40 və 96 yerlik iki kafe, 114 yerlik restoran, uşaqlar üçün zal, ixtisaslaşmış mağaza, mebel salonu, 2 ədəd soyuducu kamera, xammal və hazır məhsul anbarları, iş və xidməti otaqlar vardır. Obyektdə istehsal olunan məhsullar “Danyeri” əmtəə nişanı ilə muxtar respublikadakı ticarət mərkəzlərində satışa çıxarılır. Buradakı ərzaq mağazasında isə muxtar respublikada istehsal olunan məhsullarla yanaşı, xarici ölkələrdə istehsal edilən və mənşə sertifikatı olan məhsullar da satışa çıxarılır. Bundan əlavə, obyektin xidmət sahəsində yerli və idxal mənşəli mebel dəstləri də alıcılara təklif olunur.\nÖtən ilin oktyabr ayında Naxçıvan şəhərinin Atatürk küçəsində Türkiyə Respublikasının “Koton” Moda və Satış firmasının yeni mağazasının istifadəyə verilməsi pərakəndə ticarətdə yüngül sənaye məhsullarına olan tələbatı ödəməyə xidmət edir. Nəzərə alsaq ki, Türkiyənin bu məşhur firması hər il dünyanın müxtəlif ölkələrində 50-dən artıq kolleksiyada alıcılarına 30 min fərqli çeşiddə məhsullar təklif edir, o zaman muxtar respublikada turizmin inkişafı üçün atılan zəruri addımlar çərçivəsində belə bir mağazanın fəaliyyətə başlaması əhəmiyyətlidir.\nYazının əvvəlində də qeyd etdiyimiz kimi, pərakəndə ticarət biznesin aynası olduğu kimi, həm də bir ölkənin, regionun iqtisadi inkişafının göstəricisidir. İnkişaf isə o zaman mümkündür ki, orada sabitlik, insanların qurub-yaratmaq həvəsi olsun. Muxtar respublikada son iki-üç il ərzində açılan yeni ticarət, xidmət və istehsal sahələrinin təhlili də onu göstərir ki, pərakəndə ticarət özünün yeni inkişaf mərhələsindədir.